**УЛСЫН ИХ ХУРЛЫН ТӨСВИЙН БАЙНГЫН ХОРООНЫ 2014 ОНЫ**

**7 ДУГААР САРЫН 9-НИЙ ӨДРИЙН ХУРАЛДААНААР**

**ХЭЛЭЛЦСЭН АСУУДЛЫН ТОВЬЁГ**

1. Улсын Их Хурлын 2015 оны төсвийн төсөл 5-21

2. Үндэсний аудитын газрын 2015 оны төсвийн төсөл 22-33

3. Шүүхийн ерөнхий зөвлөлийн 2015 оны төсвийн төсөл 33-46

 -------------------

**Улсын Их Хурлын Төсвийн байнгын хорооны 2014 оны**

**7 дугаар сарын 09-ний өдөр /Лхагва гараг/-ийн**

**хуралдааны гар тэмдэглэл**

 Төсвийн байнгын хорооны дарга, Улсын Их Хурлын гишүүн Ц.Даваасүрэн ирц, хэлэлцэх асуудлыг танилцуулан хуралдааныг даргалав.

 Хуралдаан ирвэл зохих 19 гишүүнээс 10 гишүүн ирж, 52.6 хувийн ирцтэйгээр Төрийн ордны “Б” танхимд 12 цаг 15 минутад эхлэв.

 ***Чөлөөтэй:*** *Р.Амаржаргал, Н.Батбаяр, М.Зоригт, Б.Наранхүү, Д.Сумъяабазар, Д.Хаянхярваа, Ч.Хүрэлбаатар, Д.Эрдэнэбат, Ж.Эрдэнэбат;*

 ***Нэг. Улсын Их Хурлын 2015 оны төсвийн төсөл.***

Хэлэлцэж буй асуудалтай холбогдуулан Улсын Их Хурлын Тамгын газрын Ерөнхий нарийн бичгийн дарга Б.Болдбаатар, Захиргаа, нийтлэг үйлчилгээ хариуцсан нарийн бичгийн дарга Б.Цэвээнпүрэв, Хууль зүйн үйлчилгээ хариуцсан нарийн бичгийн дарга Н.Отгончимэг, Дотоод аудитор Ц.Лхагвагэрэл, Захиргаа, нийтлэг үйлчилгээний хэлтсийн дарга Н.Ширэндэв, Санхүү, эдийн засгийн албаны ахлах референт С.Тэрбиш нар оролцов.

 Хуралдаанд Төсвийн байнгын хорооны ажлын албаны ахлах зөвлөх Д.Отгонбаатар, референт Ц.Батбаатар нар байлцав.

 Улсын Их Хурлын 2015 оны төсвийн төслийн талаар Тамгын газрын ерөнхий нарийн бичгийн дарга Б.Болдбаатар танилцуулав.

 Танилцуулгатай холбодуулан Улсын Их Хурлын гишүүн С.Баярцогт, Д.Дэмбэрэл, Л.Эрдэнэчимэг, С.Ганбаатар нарын тавьсан асуултад Тамгын газрын Ерөнхий нарийн бичгийн дарга Б.Болдбаатар хариулж, тайлбар хийв.

 Улсын Их Хурлын гишүүн С.Ганбаатар, Л.Эрдэнэчимэг, Д.Оюунхорол, С.Баярцогт нар санал хэлэв.

 **Ц.Даваасүрэн:**  1. Улсын Их Хурлын 2015 оны төсвийн төслийг дэмжье гэсэн саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 3

 Бүгд 10

 Гишүүдийн олонхын саналаар дэмжигдлээ.

 2. Д.Оюунхорол гишүүний гаргасан эд хогшил шинэчлэхэд 1 тэрбум төгрөг нэмэх гэсэн саналыг дэмжиж байгаа гишүүд гараа өргөнө үү.

 Зөвшөөрсөн 4

 Татгалзсан 6

 Бүгд 10

 Гишүүдийн олонхын саналаар дэмжигдсэнгүй.

 Улсын Их Хурлын гишүүн С.Баярцогт ирэх жилийн төсвийн, эдийн засгийн төсөөлөлтэй уялдуулаад хөрөнгийн зардлын асуудлыг эргэж нягтлаад оруулах талаар санал хэлж, саналыг протоколд тусгах болов.

 Байнгын хорооны дарга, Улсын Их Хурлын гишүүн Ц.Даваасүрэн уг саналын дагуу Эдийн засгийн хөгжлийн сайдад албан бичиг явуулахаар тогтов.

 ***Хоёр. Үндэсний аудитын газрын 2015 оны төсвийн төсөл.***

Хэлэлцэж буй асуудалтай холбогдуулан Монгол Улсын Ерөнхий аудитор А.Зангад, ерөнхий менежер Э.Отгон, Тамгын газрын дарга Л.Дулмаа, Тамгын газрын ахлах шинжээч М.Туул, Стратегийн удирдлагын газрын менежер Х.Баярмаа нар оролцов.

 Хуралдаанд Улсын Их Хурлын Төсвийн байнгын хорооны ажлын албаны ахлах зөвлөх Д.Отгонбаатар, референт Ц.Батбаатар нар байлцав.

 Үндэсний аудитын газрын 2015 оны төсвийн төслийн талаар Монгол Улсын Ерөнхий аудитор А.Зангад танилцуулав.

 Танилцуулгатай холбогдуулан Улсын Их Хурлын гишүүн С.Баярцогт, Б.Болор нарын тавьсан асуултад Ерөнхий аудитор А.Зангад хариулж, тайлбар хийв.

 Улсын Их Хурлын гишүүн Д.Оюунхорол, С.Баярцогт, Ц.Даваасүрэн, Д.Дэмбэрэл нар санал хэлэв.

 **Ц.Даваасүрэн:** -Үндэсний аудитын газрын 2015 оны төсвийн төсөлд гаргасан саналын томьёоллоор санал хураалт явуулав.

 1. Үндэсний аудитын газраас оруулж ирсэн 2015 оны төсвийн төслийн саналыг 3.9 тэрбум төгрөгөөр бууруулж, хянах нь зүйтэй гэсэн саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 1

 Бүгд 10

 Гишүүдийн олонхын саналаар дэмжигдлээ.

 2. Үндэсний аудитын газрын 2015 оны төсвийн төслийг Улсын Их Хурлын гишүүдээс гаргасан саналыг төсөлд тусгаж, 3.9 тэрбум төгрөг бууруулсан дүнг хянан зөвшөөрч, төрийн захиргааны төв байгууллагад хүргүүлэх нь зүйтэй гэсэн саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 1

 Бүгд 10

 Гишүүдийн олонхын саналаар дэмжигдлээ.

 *Уг асуудлыг 13 цаг 45 минутад хэлэлцэж дуусав.*

 ***Гурав. Шүүхийн ерөнхий зөвлөлийн 2015 оны төсвийн төсөл.***

Хэлэлцэж буй асуудалтай холбогдуулан Шүүхийн ерөнхий зөвлөлийн гишүүн Д.Дамдин-Од, Гүйцэтгэх нарийн бичгийн дарга Т.Мэндсайхан, Санхүү, хөрөнгө оруулалтын газрын дарга Л.Баяраа, Дээд шүүхийн Тамгын газрын дарга Б.Наранпүрэв нар оролцов.

 Хуралдаанд Төсвийн байнгын хорооны ажлын албаны ахлах зөвлөх Д.Отгонбаатар, референт Ц.Батбаатар нар байлцав.

 Шүүхийн ерөнхий зөвлөлийн 2015 оны төсвийн төслийн талаар Шүүхийн ерөнхий зөвлөлийн гүйцэтгэх нарийн бичгийн дарга Т.Мэндсайхан танилцуулав.

 Байнгын хорооны дарга Ц.Даваасүрэн Хөдөлмөрийн Гавьяаны улаан тугийн одонгоор шагнагдсан Улсын Их Хурлын гишүүн М.Сономпилд ажлын амжилт хүсэж, эрүүл энхийг ерөөв.

 Танилцуулгатай холбогдуулан Улсын Их Хурлын гишүүн Б.Болор, С.Баярцогт, Д.Дэмбэрэл нарын тавьсан асуултад Шүүхийн ерөнхий зөвлөлийн гишүүн Д.Дамдин-Од, Гүйцэтгэх нарийн бичгийн дарга Т.Мэндсайхан, Дээд шүүхийн Тамгын газрын дарга Б.Наранпүрэв нар хариулж, тайлбар хийв.

 Улсын Их Хурлын гишүүн Д.Дэмбэрэл, Б.Болор, С.Ганбаатар, С.Баярцогт нарын хэлсэн саналтай холбогдуулан Байнгын хорооны дарга, Улсын Их Хурлын гишүүн Ц.Даваасүрэн хөрөнгө оруулалтыг Шүүхийн ерөнхий зөвлөлийн 2015 оны төсөв хэлэлцэхэд эдийн засгийн байдалтай уялдуулаад эргэж ярилцах саналыг протоколд тусгахаар тогтов.

 **Ц.Даваасүрэн:** -Шүүхийн тухай хуулийн 28.5-д “шүүхийн ерөнхий зөвлөлийн 2015 оны төсвийг өмнөх оны төсвөөс бууруулахгүй байх” гэж заасны дагуу Шүүхийн ерөнхий зөвлөлийн 2015 оны төсвийг өмнөх оны төсвөөс бууруулахгүй байх зарчмыг баримталж зөвшөөрсүгэй гэсэн саналыг дэмжиж байгаа гишүүд гараа өргөнө үү.

 Зөвшөөрсөн 8

 Татгалзсан 2

 Бүгд 10

 Гишүүдийн олонхын саналаар санал дэмжигдлээ.

 *Хуралдаан 14 цаг 25 минутад өндөрлөв.*

 **Тэмдэглэлтэй танилцсан:**

ТӨСВИЙН БАЙНГЫН ХОРООНЫ ДАРГА Ц.ДАВААСҮРЭН

 **Тэмдэглэл хөтөлсөн:**

ПРОТОКОЛЫН АЛБАНЫ ШИНЖЭЭЧ Б.БАТГЭРЭЛ

**УЛСЫН ИХ ХУРЛЫН 2014 ОНЫ ХАВРЫН ЭЭЛЖИТ**

**ЧУУЛГАНЫ ТӨСВИЙН БАЙНГЫН ХОРООНЫ 7 ДУГААР**

**САРЫН 09-НИЙ ӨДРИЙН ХУРАЛДААНЫ ТЭМДЭГЛЭЛ**

 **Ц.Даваасүрэн:** -2014 оны 07 сарын 09-ний өдрийн хуралдааныг эхлүүлье. Хуралдааны ирцийг та бүгдэд танилцуулъя. Ирвэл зохих 19-өөс ирсэн 10. Ц.Даваасүрэн, С.Баярцогт, Б.Болор, С.Ганбаатар, Д.Ганхуяг, Д.Дэмбэрэл, Д.Оюунхорол, М.Сономпил, Д.Эрдэнэбат, Л.Эрдэнэчимэг нарын гишүүд ирсэн байна. 52.6 хувийн ирцтэй байгаа учраас хуралдааныг эхлүүлье. Өнөөдрийн хуралдаанаар гурван асуудал хэлэлцэхээр төлөвлөсөн байгаа.

            1. Монгол Улсын  Их Хурлын 2015 оны төсвийн төсөл.

            2. Үндэсний аудитын газрын 2015 оны төсвийн төсөл

            3. Шүүхийн ерөнхий зөвлөлийн 2015 оны төсвийн төсөл гэсэн энэ асуудлуудыг хуулийн дагуу хэлэлцэж төсвийн илтгэлд хүргүүлэх ёстой. Эдгээр байгууллагуудаас байна уу. За Аудит байна, Шүүхийн ерөнхий зөвлөл байна  уу тийшээ суучих. Асуулт гарах байх наашаа суучих. Хэлэлцэх асуудалтай холбогдуулаад саналтай гишүүн байна уу, асуух асуулттай гишүүн байна уу. Алга байна хэлэлцэх асуудлаа баталъя гишүүд ээ. Хэлэлцэх асуудлаа баталъя Болор гишүүн ээ. 10-6 дэмжигдсэн байна. Эхний асуудалдаа оръё. Монгол Улсын Их Хурлын 2015 оны төсвийн төсөл. Төслийн талаарх танилцуулгыг Улсын Их Хурлын Тамгын газрын Ерөнхий нарийн бичгийн дарга Болдбаатар танилцуулна.

            **Б.Болдбаатар:** -Гишүүдэд энэ өдрийн амар амгаланг айлтгая. Монгол Улсын Их Хурлын тухай хууль, Төсвийн тухай хуулийг удирдлага болгон Улсын Их Хурлын хэвийн үйл ажиллагааг хангах Улсын Их Хурлын гишүүдийн бүрэн эрхээ хэрэгжүүлэх Монгол Улсын Их Хуралд мэргэжил арга зүйн техник, зохион байгуулалтын туслалцаа үзүүлэх бүтээгдэхүүний зардалд шаардагдах Улсын Их Хурлын 2015 оны төсвийн төслийг боловсруулж хэлэлцүүлгээ дүгнүүлж байна. Төсвийг боловсруулахдаа бид нар дараах зарчмыг баримталсан болно. Улсын Их Хурлын үйл ажиллагааг хэвийн явуулахад хүрэлцэхүйц байх төсвийн урсгал бол хөрөнгийн зардлыг зардлын зүйл нэр төрлөөр нь тооцох. Улсын Их Хурын чиг үүрэгт хамаарах хөтөлбөр арга хэмжээг санхүүжүүлэх, Засгийн газрын ирүүлсэн урсгал төсвийн хязгаарт төсвийг багтаах.

            Их Хурлын байнгын хороо болон нам эвслийн бүлгээс тус тусын төсөвтэй холбогдсон саналыг авч төсвийн төсөлд тусгах, Улсын Их Хурлын 2014 оны төсвийн төвшнөөс 2015 оны төсвийн төслийн нийт дүнг нэмэгдүүлэхгүй байх. Улсын Их Хурлын гишүүн Байнгын хороо, Улсын Их Хурал дахь нам эвслийн бүлгийн төсвийн төслийг 2014 он тус бүрээс нэмэгдүүлэх гэсэн ийм чиглэлээр 2015 оны төсвийн төслийг тооцож нийтдээ 25 тэрбум 546.1 сая төгрөгөөр тооцон одоогоор хэлэлцүүлгээ хийж байна. Урсгал төсвийн төсөл нь бол Засгийн газраас ирүүлсэн төсвийн хязгаарын хэмжээнд буюу 23.4 тэрбум төгрөгийн хэмжээнд тооцогдсон байгаа. Урсгал төсвийг тооцохдоо Улсын Их Хурлын бүрэн эрхийг хэрэгжүүлэх үйл ажиллагаатай холбоотой зардлыг Улсын Их Хурлын 2008 оны 21 дүгээр тогтоолоор баталсан хэмжээгээр тооцож 2014 оны түвшинд буюу тооцож тусгасан байгаа. Тойрогт сонгогдсон Улсын Их Хурлын гишүүдийн тойрогт ажиллах зардлыг мөн  2014 оны түвшинд тооцсоноор оруулсан байна.

 Улсын Их Хурлын Байнгын хороодын 2015 оны төсвийн төслийг боловсруулахдаа Байнгын хороо тус бүрээс нь өөрийнхөө төсөвтэй холбоотой саналыг нь хуульд заасны дагуу авч төсөвт тусгалаа. За Байнгын хорооны 2014 оны түвшинд 50 сая төгрөг байхаар саналаа ирүүлсэн байгаа. Байнгын хороод Их Хурлын даргын дэргэдэх зөвлөлөөр 7 сарын 7-ны өдөр хэлэлцүүлэхэд Байнгын хороодын хяналт шалгалтын үйл ажиллагааны зардалд зориулан Байнгын хороо тус бүрд 50 сая төгрөгөөр тооцож, дэд хороо тусбүрд 5 сая төгрөгийг нэмэгдүүлэхээр тогтсоны дагуу Улсын Их Хурлын нийтлэг үйлчилгээний төсвийн төслөөс 450 сая төгрөгийг хасаж Байнгын хороодын төсвийг 2014 онд дэвшүүлсэн төвшнөөс нийтдээ 850 сая төгрөгөөр тооцож төсвийн төсөлд тусгасан байгаа.

            Нам эвслийн бүлгийн төсвийн төслийг боловсруулж төсөв хэлэлцэхтэй холбоотой саналыг нь авсан байгаа. За Ардчилсан намын бүлэг бол 2015 оны төсвийн төслийг мөн одоо энэ оны түвшинд буюу 381.3 сая төгрөгөөр саналаа ирүүлсэн. Харин Ардын намын бүлэг бол ханшны өсөлт бараа үйлчилгээний үнэ нэмэгдэж байгаатай холбогдуулан төсвөө 2014 оны төсвийн төвшингөөс 55 сая төгрөгөөр нэмэгдүүлэхээр саналаа ирүүлсэн. За “МАХН-МҮАН-ын Шударга ёс эвсэл”-ийн бүлэг 2014 оны төвшинд байхаар саналаа тусгаж ирүүлсэн. За 7 сарын 7-ны өдрийн даргын дэргэдэх зөвлөлийн хуралдаанаар нам эвслийн бүлгүүдийн төсвийг нэмэгдүүлэхээр тогтсон байгаа. Ингэхдээ бол 2014 оны төвшингөөс Ардчилсан намын бүлгийн төсвийн төслийг 78.5 сая төгрөгөөр, МАН-ын бүлгийн төсвийн төслийг 60 сая төгрөгөөр, Шударга ёс эвслийн бүлгийн төсвийг 23.1 сая төгрөгөөр тусгасныг бүрдүүлэхээр шийдвэрлэсэн.

            Энийг төсөлд тусгасан байгаа. Ингэхдээ бол бүлгийн ажлын алба болон бүлгийн гишүүдэд ногдох зардлын хэмжээ нь нэг хүнд адил байх зарчмыг баримталсан болно. Нийтдээ бол Ардчилсан намын бүлгийн төсвийн төсөл нь төсөвт бол 459.8 сая төгрөгөөр Шударга ёс эвслийн бүлгийн төсвийн төсөл 139.8 сая төгрөгөөр, МАН-ын бүлгийн төсвийн төсөл 353.5 сая төгрөгөөр тооцогдож төсөлд тусгагдсан байгаа. За Улсын Их Хурлын Тамгын газрын болон Улсын Их Хурал дахь намын бүлгийн ажлын албаны ажилтнуудын цалин хөлс унаа, хоолны хөнгөлөлтүүд зардлын төсөв бол яг одоо бүрдэж байгаа хууль, эрх зүйн хүрээнд тооцогдсон. Улсын Их Хурлын цалингийн сан бол 7.8 тэрбум төгрөгөөр хоол унааны хөнгөлөлт нь 423 сая төгрөгөөр тооцож төсөвт тусгагдсан байж байгаа.

            Монгол Улсын хууль Улсын Их Хурлын бусад шийдвэр Ерөнхийлөгчийн зарлигийг Засгийн газрын тогтоол Үндсэн хуулийн цэцийн шийдвэр болон бүх нийтээр дагаж мөрдөх бусад эрх зүйн хэмжээ тогтоосон актуудыг хэвлэн нийтэлдэг Төрийн мэдээлэл эмхтгэлийг энэ оноос болбол үнэ төлбөргүйгээр хэвлэхээр тусгасан байсан. Үүний дагуу бол нийтдээ хэвлэх түгээх зардалд нь 241.9 сая төгрөг тооцож тусгасан байж байгаа. Байнгын хороод болон гишүүдийн захиалгаар гаднын байгууллага судлаач нар судалгаа үнэлгээ шинжилгээний ажлын гүйцэтгүүлэхэд зайлшгүй шаардлагыг харгалзаад энэ зардалд одоо 100 сая төгрөгөөр тооцож өгсөн байж байгаа. Гадаад арга хэмжээ гадаад зардлыг 2014 оны түвшинд байхаар тооцсон. Гадаад арга хэмжээний зардлыг бол 835 сая төгрөгөөр, Гадаадад зорчигчдын зардлын хязгаарыг 603 сая төгрөгөөр тооцсон байгаа.

 Ирэх жил байнгын ажиллагаа парламент байгуулагдсаны 25 жилийн ой болон энэ ойг тэмдэглэхтэй холбогдуулаад зардлыг нь 250 сая төгрөгөөр тооцож төсөвт тусгасан байж байгаа. 2015 оны 01 сарын 01-ээс Засгийн газрын авто бааз, төр засгийн үйлчилгээ эрхлэх газрууд бол аж ахуйн тооцоот зарчимт шилжиж байгаа. Үүнтэй холбогдуулаад Засгийн газрын авто бааз бол жолооч нарынхаа илүү цагийн хөлсийг үйлчлүүлэгч байгууллага төлж байхаар бол санал ирүүлсэн байж байгаа. Ийм учраас бол энэ Засгийн газрын баазын жолоочийн илүү цагаар ажилласан хөлсийг бол дундажлаж тооцоод 64.5 сая төгрөгийг төсөвт тусгасан байж байгаа. Төр засгийн үйлчилгээ эрхлэх газар бол ордны үйлчилгээний үйл ажиллагаатай холбоотой зардлаа бас одоо манайхаас авахаар бас орж ирсэн байгаа. Энэ зардлыг бол Улсын Их Хурлын төсөв дээр бол нэмж тусгасан.

            Энэ дунджаар бол нэг тэрбум 239.3 сая төгрөг байхаар ингэж тооцсон байгаа. Энэ дотор бол ордны үйлчилгээтэй холбоотой цахилгаан дулаан, халаалт, цэвэрлэгээ гэсэн ийм зардлууд нь орж байгаа юм. За Улсын Их Хурлын гишүүд Тамгын газрын ажилтнуудын өрөө тасалгааны хүрэлцээ бага байгааг харгалзан тэдний ажиллах нөхцөлийг сайжруулах зорилгоор Тамгын газрын зарим хэлтсийг өөр байранд шилжүүлэн байрлуулахаар тусгасан байж байгаа. Энэ зардалтай холбогдуулаад 2015 оны төсвийн төсөл дээр бол 500 сая төгрөгийг нэмж оруулж байгаа. Байр ашиглалтын зардалд бол 70 сая төгрөг байхаар тооцсон байгаа. Хөрөнгө оруулалтын 2015 оны төсвийн төслийг бол 2.1 тэрбум төгрөг байхаар тооцсон. Хөрөнгө оруулалтын төсөв дээр бол Байнгын хороо нам эвслийн бүлэг, Тамгын газарт шаардлагатай байгаа тоног төхөөрөмж авах зардалд 1.2 тэрбум төгрөг тусгасан байж байгаа.

            Үүнд бол теле студын тоон систем шаардлагатай байгаа. 3 камер авах зардал байгаа. Өндөр хүчин чадалтай хувилагч машин 2 ширхэгийг авахаар байгаа. Хэвлэлийн шарагч машин хэвлэх цех дээр авч өгнө. Хуралдааны тоон системийн техник хэрэгсэл авах зардалд 100 сая төгрөг тусгасан байж байгаа. За дотоод сүлжээний кабелын телевиз хуралдааны санал хураалтын системийг шинэчилж байгаатай холбогдуулаад шинэчлэгдэх ёстой. Энэ дээр 190 сая төгрөг тусгасан байж байна. Нийт принтерийг цөөлж бид нар олшруулах машин авч өгөхөөр тусгасан байгаа үүн дээ. Бол 12 ширхэг олшруулагч машин авахаар тусгасан байж байна. Бараа түүхий эдийн илүүдэл хорогдлыг тооцсонтой холбогдуулаад суурин компьютер, зөөврийн компьютер тус бүрдээ шинээр авахаар тооцсон. Энэ дээр бол нийтдээ 110.7 сая төгрөг авахаар байгаа. 20 телевизор шинээр нөхөөд авахаар тооцсон үүн дээр 20 сая төгрөг. Бусад шаардлагатай техник хэрэгсэл авахад бол 118 сая төгрөг байхаар тусгасан байж байгаа.

            Мөн чуулганы нэгдсэн хуралдааны болоод Байнгын хороодын танхимуудыг цэнэг үүсдэггүй ийм дэвсгэрээр солих шаардлага байгаа. Энэ дээр 85 сая төгрөг. Чуулганы хуралдааны танхимын хөшиг бол хуучирч муудсан учраас шинэчлэх зардал дээр 20 сая төгрөг тусгаж төсвийн төсөл дээр тооцсон байж байгаа. Их Хурлын Тамгын газрын олон нийттэй харилцах нээлттэй танхим байгуулах засварлах зардалд зориулаад 500 сая төгрөгийг төсөвт тусгасан байж байна. Тамгын газрын ажилтнууд гишүүдийн орон сууцны дэмжлэгт зориулж 2014 оны төвшингөөр тооцож 240 сая төгрөг тусгасан болно. Ингэж төсвийн зардлыг тусгаж Байнгын хороонд хэлэлцүүлэхээр хүргүүлж байна. Та бүхэн хэлэлцэж санал, дүгнэлтээ гаргана уу.

 **Ц.Даваасүрэн:** -Баярлалаа. Төсвийн төсөлтэй холбогдуулаад асуух асуулттай гишүүд байна уу. Баярцогт гишүүн, Дэмбэрэл гишүүн, Эрдэнэчимэг гишүүн, эдгээр гурван гишүүнээр, Ганбаатар гишүүн. Дөрвөн гишүүнээр тасаллаа. Баярцогт гишүүн асуултаа асууя.

            **С.Баярцогт:** -Одоо оруулж ирж байгаа төсвийн төсөл бол төсвийн хязгаарын дотор бол багтаж байна л даа. Төсвийн хүрээний мэдэгдэлдээ баталсан төсвийн хязгаарт бол багтаж байгаа юм байна. Тэгэхээр Засгийн газраас нөгөө хязгаарыг батлаад тогтоолоор явуулдаг шүү дээ. Тэгээд тэрэн дотор Улсын Их Хурал дээр хөрөнгө оруулалт нолиор тавьсан байхаа 2015 онд. Тэгэхээр би энэ манай хүмүүс энэ нөхцөл байдлаа ойлгуулж чадаагүй юм уу. Яагаад бүхэл бүтэн байгууллага дээр урсгалыг нь баталчихаад хөрөнгө оруулалтан дээр нь юу ч байхгүй нолиор тавьж орж ирдэг юм бэ. Төсвийн хүрээний мэдэгдэл дээр чинь болохоор урсгал нь бол 24 сая, хөрөнгө оруулалт нь 1.5 тэрбум орчим гэж байж байгаад тэгээд би бол манай аж ахуй, санхүү хариуцсан хүмүүс, Засгийн газарт нөхцөл байдлаа сайн ойлгуулж чадаагүй юм уу гэж харагдаад байгаа байхгүй юу.

            Тэгэхээр одоо яах вэ төсвийн хүрээний мэдэгдлээсээ бол 1 тэрбум орчмоор бага байгаа юм. Засгийн газраас баталсан төсвийн хязгаараас болохоор 2.1 тэрбум төгрөгөөр нэмэгдчихээд байгаа байхгүй юу. Тэгэхээр тодорхой байгууллага бол тухайн жилдээ огт хөрөнгө оруулалт хийхгүйгээр байна гэж бол байж болохгүй л дээ. Тэгэхээр энэ нөхцөл байдлаа сайн ойлгуулаагүй юм уу. Ер нь Засгийн газрын түвшинд энэ бүх яамдын хувьд бол хөрөнгө оруулалтаа хассан юм уу. Энэ байдал дээр дүгнэлт хийсэн эсвэл мэдээлэл байгаа юм байгаа юм уу. Би зүгээр нөхцөл байдал нь яаж  харагдаад байна гэхээр би бол уг нь төсвийн хязгаараа барьчихаад л яг төсвийн хүрээний мэдэгдэл төсвийн хязгаарынхаа саналаар барьчихвал уг нь зүгээр юм болов уу гэж дотроо бодож байна л даа.

            Гэтэл бол нэмэгдүүлээд байгааг нь бид нар яаж зохицуулах вэ. Дараа нь яг төсөв хэлэлцэх үед бол бусад яамд харьяа газруудын төсвийн хөрөнгө оруулалт урсгал зардлаа бууруулах асуудал дээр бид нараас өөрсдөө үлгэр жишээ гаргах ёстой. Одоогийн байдлаар бол Засгийн газрын саналаас нэмэгдэж орж ирээд байгаа учраас энэ дээр нэг тодорхой тайлбарууд өгөөч ээ. Баярлалаа.

            **Ц.Даваасүрэн:** -Баярцогт гишүүний асуултад Болдбаатар дарга хариулъя.

            **Б.Болдбаатар:** -Бид нар 2015 оны төсвийн хязгаарын саналыг Улсын Их Хурлаас хүргүүлэхдээ түрүүний баримталсан зарчмын дагуу тооцож Улсын Их Хурлын хэвийн үйл ажиллагааг хангах энэ хэмжээнд байнгын хороод нам эвслийн бүлгүүдээсээ саналыг нь аваад Засгийн газарт хүргүүлсэн. За манай хүргүүлсэн төсвийн хязгаарын санал дээр бол урсгал төсөв бол 24.6 тэрбум хөрөнгө оруулалт бол 1.5 тэрбум байхаар нийтдээ 26.1 тэрбум байхаар саналаа хүргүүлсэн юм. Энийг Засгийн газар 6 сарын 25-ныхаа өдрийн хурлаар хэлэлцээд төсвийн ерөнхийлөн захирагч нарын 2015 оны төсвийн сарыг батлах тухай 204 тоот тогтоол баталсан байсан. Эндээс бол манай өгсөн саналыг бол хассан тэг дүнтэйгээр оруулсан байгаа. Ер нь ингээд харж байхад бол бусад төсвийн ерөнхийлөн захирагч нарын хөрөнгө оруулалтын зардал бол бараг байхгүй л байгаа юм билээ. Тэгэхээр энэ зарчмаа гадагшаа гарч ирээд баримталсан юм болов уу гэж ойлгоод байгаа.

            **Ц.Даваасүрэн:** -Салбарын сайдуудын багц дээр энэ байгаа тийм ээ. Дээд шүүх, Үндэсний аюулгүй байдал, Прокурор энэ тэр гээд тийм байгууллага дээр хөрөнгийн зардал байхгүй байгаа байхгүй юу. Бусад дээр бол салбарууд дээр бол байгаад байгаа юм . Засгийн газрын харьяа байгууллагууд дээр байгаад байгаа байхгүй юу.

            **Б.Болдбаатар:** -Хөрөнгийн зардал гээд байж байгаа.

            **С.Баярцогт:**-Би тодруулчих уу.

            **Ц.Даваасүрэн:** -Тодруулъя.

            **С.Баярцогт:**  -Урсгал бол асуудалгүй. Тэр чинь хэвийн үйл ажиллагааг хангаж байгаа болохоор урсгал дээр бол хасалт хийх ямар ч бололцоо байхгүй шүү дээ. Би хөрөнгө оруулалтын хувьд магадгүй прогнозоор ингэж хийгээд 2015 ондоо их хүнд байгаа гэж хийгээд тэгэхээр манайх бол 1.5-ын санал өгсөн юм байна шүү дээ. Тэгэхээр тэрий 0 болгож байгаа юм чинь. Би бол асуудал бол юун дээр хөндөөд байна гэхээр урсгал бол Сангийн яаман дээрээ хөрөнгө оруулалт бол Эдийн засгийн хөгжлийн яаман дээр байгаад байгаа шүү дээ. Тэгээд манай хүмүүс эдийн засгийн хөгжлийн яаманд нөхцөл байдлаа сайн тайлбарлаж чадаагүй юм болов уу л гэж би зүгээр ойлгоод байгаа юм.

            **Ц.Даваасүрэн:** -Сангийн яам хянаагүй юм байна л даа. Нөгөө төсвийн хязгаар дээр нь Эдийн засгийн хөгжлийн яам байх ёстой байсан байна.

            **С.Баярцогт:** -Би бол ерөөсөө бүх байгууллага чинь өөрийнхөө саналыг өгөхдөө урсгал хөрөнгө оруулалт хоёроо салгаж өгч байгаа шүү дээ. Тэгэхээр урсгалыг нь Сангийн яам хянаад өгч байгаа шүү дээ. Тэглэж болно гэж харж байгаа нь бол ямар учиртай байгаа юм бол. Огт хөрөнгө оруулалт үгүй амьдарчих бололцоо байна гэж яагаад Засгийн газар үзээд байгаа юм бол. Тэр нөхцөл байдлыг нь л гол сонирхоод байгаа юм.

            **Ц.Даваасүрэн:** -Батбаяр сайдыг дуудъя. Хөрөнгө оруулалт бол Сангийн яам биш Эдийн засгийн хөгжлийн яамны асуудал байгаа учраас Батбаяр сайдыг оролцооч ээ гэж хэлье.

            **Б.Болдбаатар:** -Энэ Засгийн газрын саяын 204 дүгээр тоот тогтоол дээр бол Их Хурлын урсгал төсвийг бол 23.4 тэрбум байхаар ирүүлсэн л дээ. Тэгээд Их Хурлын дэргэдэх зөвлөлийн 7 сарын 7-ны өдрийн хурлаар бол энэ урсгал төсвөө хэмжээнд барья гэдэг саналыг бол даргын зөвлөлийн гишүүд гараад баталсан юм. Хөрөнгө оруулалт бол үнэхээр одоо Их Хурал дээр хөрөнгө оруулж хийхээс арга байхгүй саяын хэлсэн миний техник хэрэгслийг голдуу авч байгаа. Тэгээд энийг хийхгүй бол одоо Байнгын хороод нам эвслийн бүлгийн ажлын алба Тамгын газрын ажилтнуудын хэвийн үйл ажиллагаа алдагдах ийм хэмжээтэй байгаа учраас энийг бол хийх нь зүйтэй гэж үзээд 2.1 тэрбум аар оруулаад ингэж хийсэн байгаа. Зүгээр энэ хөрөнгө оруулалтын чиглэлээр бол манайхны авсан мэдээллээр бол шинээр хөрөнгө оруулалт тавихгүй л гэсэн чиг засгийн газар барьсан гэж ойлгож байгаа. Яг Эдийн засгийн хөгжлийн яам бол өөрөө тайлбарлах нь зүйтэй байх л даа.

            **Ц.Даваасүрэн:** -Ямар ч гэсэн төсвийн хязгаараас 2.1 тэрбум төгрөг хөрөнгө оруулалтын зардлыг бол даргын зөвлөлөөс нэмж оруулж байгаа гэж ойлголоо шүү дээ. Дараагийнх нь Дэмбэрэл гишүүн асуултаа асууя.

            **Д.Дэмбэрэл:** -Яах вэ ер нь төсөв бас урсгал зардлаа Сангийн яамны саналын түвшинд барьж байгаа нь бол төсөвт нэг их юм нэмэгдчихжээ гэж хэлэх  үндэс багатай харагдаж байна. Тэр утгаараа бол сангийн яам урсгал зардлын саналтай нь манай санал нэгдэж байгаа болохоор бараг болж байгаа юм болов уу гэж. Тэгэхдээ 2, 3 юм асуух гээд байгаа юм. Энэ намын санхүүжилт гээд өгдөг санхүүжилт чинь Улсын Их Хурлын төсвөөр дамжихаа больсон билүү Сангийн яамаараа шууд явж байгаа билүү. Хаана сууж байгаа билээ. Дамжихаа больчихсон билүү. Төрийн ордны 1.2 тэрбум байрны ашиглалт гэж ямар юм гарч ирж байгаа билээ. Энийг чинь би ойлгохгүй байна шүү дээ. Төрийн ордон чинь Засгийн газартайгаа хамт л явж байгаа шүү дээ.

            Одоо дотор нь байдаг байгууллагуудад хувааж Улсын Их Хурал Төрийн ордны ашигласны зардал гэж юм тавьдаг болж байгаа юм уу. 1.2 тэрбум. Засгийн газар өөрийнхөө зардал  Хэрэг эрхлэх газар жоохон багасгаж бидэнтэй хуваалцаж наашаа авч ирж тавьж байгаа юм уу. Энэ Засгийн зардлаар явдаг шүү дээ. Энийг чинь салгана гэвэл тийм амар салгаж болох юм уу. Байрлал нь хаяагүй энд тэнд л гишүүд суусан байж байгаа шүү дээ. Нээлттэй танхимыг хаана нь байгуулъя гэж байгаа юм. 500 сая гэдэг нь бол шинээр гарах гээд байгаа юм уу. Засгийн газрын ордон дотор бид нар юм хийх гээд байгаа юм уу. Энэ хавь ойр газруудад юм хийх гээд байгаа юм уу. 500 сая гэдэг нь төсөвлөсөн зурагтай юм уу. Бусад зардлууд хөрөнгө оруулалтын хувьд бол яах вэ манай саналыг бол авах байх л даа. Зайлшгүй хөрөнгө оруулалт гэсэн юмаа бол батлаад явуулбал болох юм болов уу гэж бодож байна.

            **Ц.Даваасүрэн:** -Болдбаатар.

            **Б.Болдбаатар:** -Тэр Төрийн ордны үйлчилгээний зардлыг яагаад авч байгаа юм бэ гэж асууж байна л даа. Тэгээд Засгийн газраас энэ төр засгийн үйлчилгээ эрхлэх газрыг, Засгийн газрын авто бааз хоёрыг Төрийн өмчит улсын үйлдвэрийн газар болгоод аж ахуйн тооцоот зарчимд шилжүүлсэн гээд тогтоолгосон юм билээ. Тэрний дагуу бол Засгийн газрын авто бааз бол манайд үйлчилж байгаа жолооч нарынхаа илүү цагаар ажилласан хөлсийг тухайн үйлчлүүлж байгууллагаас нь авна гээд шийдвэр ирүүлчихсэн. Тэгээд жилийн дунджаа харж байгаад тэгээд 64.5 сая төгрөг цалингийн өсөлтөд өгөх юм болов уу гэж тооцоод тавьчихсан байж байгаа. Төр засгийн үйлчилгээ эрхлэх газар бол энэ Төрийн ордонд байрлаж байгаа бүхий л байгууллагуудад өөрсдийнх нь байрлаж байгаа эзэлж байгаа тэр квадрат метр талбайнх нь хэмжээгээр тооцож цахилгаан дулаан энэ халаалтын цэвэрлэгээний зэрэг энэ үйлчилгээний хөлсийг авахаар тооцсон байгаа.

            Тэгээд энийг манайхан бол 2015 оны 01 сарын 01-ээс авна гэж мэдэгдсэн. Тэгээд энийг Сангийн яамтай ямар ч гэсэн тохироод ямар хэмжээний мөнгө гардаг юм бэ гэдгийг бид нар тооцуулаад тэгээд 1 тэрбум 239 сая төгрөгийн энэ төсвийн хязгаарт тусгасан. Энэ бол 2014 оны төсөв дээр байхгүй байгаа дүн л дээ. Тэгээд одоо бид нар бол энэ юу тайлбарлаж байна вэ гэхээр зэрэг ер нь Төрийн ордны өрөө тасалгаа хүрэлцэхгүй байгаа илүү шаардлагагүй өрөө тасалгаануудаасаа энд байрлаж байгаа байгууллагууд энд мөнгө төлөөд ирэх юм бол татгалзана. Тэгээд одоо нөгөө ухаалаг төр уруу явуулах гэж байгаа ийм хэлбэр байгаа юм гэж тайлбарласан л даа. Тэгээд хэрвээ их талбай эзэлдэг бол түүнийхээ хэмжээгээр бага талбай эзэлж хүнээ цөөлдөг ч гэдэг юм уу талбайгаа, өрөө тасалгаагаа цөөлөх ч гэдэг юм уу ийм юм уруу орох гэж байгаа санаагаар надад бол тайлбарласан байгаа. Тэгээд ийм л зардал гарч байгаа.

            Нээлттэй танхим гэж байгаа бид нар Улсын Их Хуралд ажлаа тайлагнадаг байгууллагууд нэг 9 байгууллага байгаа. Эд нар хамтраад энэ 2014 оны төсөв дээр тус тусдаа сургалтын танхимтай байхаар ийм төсөл оруулж ирснийг зохицуулалт хийгээд бид нар ажил хэргийн уулзалт хийж байгаад ер нь нэг сургалтын байртай байя гэсэн санал гаргасан байгаа. Тэгээд тэрний хүрээнд одоо ашиглаж байгаа төрийн өмчийн нэг байрыг одоо шилжүүлж авч засварлаад тэндээ Их Хурлын харьяа байгууллагуудын сургалтын нэгдсэн ийм байр байх дээрээс нь нэмэгдээд Байнгын хороод нээлттэй сонсголын танхим хийдэг. Манай зарим Тамгын газрын төрийн ордонд зайлшгүй байлгах шаардлагагүй ийм ажлуудыг л шилжүүлэх ийм боломжоор байрны юу хийсэн байгаа. Энэ маань 500 сая төгрөгөөр засвар үйлчилгээ хийх юм болов уу гэсэн урьдчилсан тооцоо гарсан байж байгаа. Шинээр байшин барихгүй юм.

 **Ц.Даваасүрэн:** -Баярцогт гишүүн.

            **С.Баярцогт:** -Би тэр Төрийн ордны эзэлж байгаа талбайгаар нь доторх байгаа байгууллагууд нь зардлаа хувааж байгаа юм байна шүү дээ.

            **Б.Болдбаатар:** -Эзэлж байгаа талбайгаар нь.

            **С.Баярцогт:** -Тэгэхээр чинь Төрийн ордон чинь бүхэлдээ 3, 4 байгууллагын түрээсэлж байгаа маягаар нэг субъект байхгүй юм уу. Би уг нь төсөв дотроо нэг субъект болж байгаа бол зөв юм болов уу гэж хараад байхгүй юу. Тэгэхгүй бол наадах чинь төсөв дотор бол ордонд байгаа байгууллага болгон нэг статъя гаргаад явах нь байна шүү дээ. Тэгээд би Улаан сайдаас тэр нь өөрөө хир зөв юм бэ.  Миний бодлоор бол нэг субъект байгаа тэгээд тэр зардал нь яах вэ тооцоон дээр явж болно л доо. Тэгэхээр чинь тэгвэл бид нар стандартаа гаргаад Төрийн ордны метр квадрат нь тэд гээд. Тэгэхээр чинь сүүлдээ ийм өрсөлдөөн болно шүү дээ. Яг төрийн ордны хажуу талд байгаа оффисын барилга багаар санал болговол тийшээ шилжих асуудал гарах нь байна шүү дээ.

            Тэгнэ биз дээ аж ахуйн тооцоон дээр явах юм бол. Яг ингээд байгууллагад нь мөнгө өгчих юм бол байгууллага чинь бол хаана хямд илүү одоо сайн нөхцөлтэй байна тийшээ шилжих ийм шилжилт уруу явна шүү дээ. Би тэгэхээр энэ аргачлал нь өөрөө хир зөв юм бэ гэдэг  зүйл. Уг нь бол Төрийн ордон нэг байгууллага дээр л харьяалуулмаар байгаа байхгүй юу . Тэгээд тэр байгууллага нь өөрөө бусад байгууллагуудад өрөө түрээслүүлж байгаа гэж үзэх юм бол тэр байгууллагуудаас аваад явдаг энэ зарчим уруу шилжихгүй бол энэ Төрийн ордон маань хэний мэдлийн байгууллага юм гэдэг нь ойлгомжгүй ийм зүйл уруу шилжих гээд байгаа юм биш үү. Яг энэ статъягаа хэрэглээд эхлэх юм бол гэсэн ийм л юм асуух гэсэн юм.

            **Ц.Даваасүрэн:** -Улаан сайд тэр Их Хурал гэхэд 1.2 тэрбум, тэгэхээр Төр засгийн үйчилгээ аж ахуйн газар чинь төсвийн зардлаа энэ хянуулсан хэмжээн дээр дахиад 1.2 нэмэгдэх болчихоод байна уу. Энэ чинь төлөгдөөгүй зардлыг нь Их Хурал дээр одоо ингээд манайх төлөх ёстой гээд нэмээд оруулаад ирж байгаа байхгүй юу. Засгийн газрын хянасан төсвийн хязгаар дээр. Төр засгийн үйлчилгээ аж ахуйн газрын зардал энэ хэмжээгээр одоо хянасан хязгаараас бас нэмэгдээд явчихна биз дээ.

            **Ч.Улаан:** -Урд нь бол үйлчилгээ аж ахуйн газар гэдэгт төсөв  өгдөг байсан бол одоо тэр их төсөв өгөхийг нь байлгаад үйлчилгээгээ үзүүлэх хэлбэрт оруулаад тэнд өгч байсан төсвөө энд байж байгаа байгууллагуудаа хуваагаад өсгөн гэсэн үг шүү дээ. Манай таван яам дундаа энэ системээр 10 жил явж ирлээ шүү дээ. Тэгэхээр зэрэг байраа дагаж төрийн байгууллага нь хөдлөх биш. Төрийн байгууллагынхаа үйлчилгээг дагаж үйлчилгээ үзүүлэх байгууллагууд нь өөрөө өрсөлдөж орж ирэх байхгүй юу.

            **Ц.Даваасүрэн:** -Тэгвэл энэ хянахдаа тэрийг нь тусгачихад яасан юм. Одоо тэр чинь байхгүй болчихоод байгаа байхгүй юу Их Хурал дээр. Тийм учраас энэ нэмэх санал дээр хураагдах гээд байгаа байхгүй юу 1.2-оор нэмэгдүүлье гэж.

            **Ч.Улаан:** -Хянахдаа уг нь тэгж л хянасан байх ёстой манайхан.

            **Ц.Даваасүрэн:** -Аудит за.

            **А.Зангад:** -Саяын ярьж байгаа асуудал манай дээр бас байж байгаа. Тэгэхдээ Сангийн яамнаас төсвийн хязгаар хянаж хүргүүлэхдээ байгууллагууд дээр энэ зардлыг оруулж хянаагүй. Тийм учраас хязгаараас давсан өсөлтийн тухай энд яригдаж байгаа.

            **Ц.Даваасүрэн:** -Одоо энэ нөгөө байгууллагууд дээр төр засгийн үйлчилгээгээ хийлгэж байгаа байгууллагууд дээр нэмэгдэж байна гэсэн үг үү.

            **А.Зангад:** -Нэмэх ёстой. Шинэ зардал нэмж орж ирж байгаа шүү дээ.

            **Ц.Даваасүрэн:** -Хуваагаад өгсөн гээд Сангийн сайд болохоор хэлээд байдаг.

            **А.Зангад :** -Тусгай хязгаартаа оруулж өгөөгүй ээ Улаан сайд аа.

            **Ц.Даваасүрэн:** -Эрдэнэчимэг гишүүн.

            **Ч.Улаан:** -Оруулж өгөлгүй яах юм бэ. Юу гэсэн үг юм бэ оруулж өгөхгүй байна гэдэг чинь. Засгийн шийдвэр гараад төр засгийн үйлчилгээ аж ахуйн газрыг одоо төрийн биш болгоод зөвхөн үйлчилгээгээ хөлсөөр өгдөг байгууллага болгож хувиргачихаад тэр зардлыг нь ингээд дахиад хуваарилсан байхгүй юу.

            **Ц.Даваасүрэн:** - Их Хурлын төсөв дээр бол хянагдсан төсөв дотор байсан гэж байна.

            **А.Зангад:** -Төсвийн хязгаарыг баталсан ….7.2 гэж байгаа. Тэр нь бол урд оны гүйцэтгэлээр орж ирж байгаа.

            **Ц.Даваасүрэн:** -Тэрийг анхаараарай. Эрдэнэчимэг гишүүн.

            **Ч.Улаан:** -Тэгж механикаар урд оны гүйцэтгэлээр одоо 7.2 байсан одоо 7.2 хэвээрээ байна. Энд суугаагүй гэж үзэж болохгүй. Өмнөх оны чинь зардлаас бид нэлээд хэсэг зардлыг хассан байгаа. Ялангуяа урсгал зардлууд чинь 7.2-оосоо хасагдсан байгаа. Тэгээд зөрүүн дээр тэр үйлчилгээний чинь хөлс орж ирээд тохиолдлоор тэр хоёр хоорондоо тэнцсэн байж болно. Зарчим бол ингэж л хандсан байгаа.

            **Ц.Даваасүрэн:** -Хянагдсан дүн дотроо байгаа гээд байгаа юм байна. Дараа нь танай төсвийн асуудал хэлэлцэхээр энэний дараагийн асуудал байгаа.

            **Л.Эрдэнэчимэг:** -Бүх Байнгын хороодын доор нэг нэг дэд хороо байдаг. Агаарын бохирдлын дэд хорооны даргаар ажилладаг л даа би. Өнгөрсөн 2 жилийн хугацаанд бол дэд хороод ямар ч ажилтангүй ямар ч ар талгүйгээр үйл ажиллагаа явуулж ирлээ л дээ. Тэгээд ер нь бол өөрийнхөө өрөөнд байгаа дэд хорооны тодорхой ажлуудыг зохион байгуулах ямар ч боломж байхгүй. Маш жижигхэн өрөөтэй. Цаашдаа ингээд хоёр жилийн хугацаанд дэд хороод ямар  ч зардалгүй ямар ч ажилтангүй ингээд явах уу. Яг ийм байдалтай байх юм бол үнэхээр дэд хороо ажлаа хийхэд үнэхээр хүндрэлтэй юм билээ. Тэгээд энэ тал дээр цаашдаа ямар арга хэмжээ авах юм бэ.

            Хоёрдугаарт Улсын Их Хурлын албан бус эмэгтэйчүүдийн бүлэг ажилладаг. Өнгөрсөн хоёр жилийн хугацаанд бас нэлээд олон ажлууд нэлээд олон хуулийн төсөл дээр манай бүлэг ажиллаж байгаа. Мөн одоо ямар ч зардалгүй албан бус гэдэг утгаараа  мэдээж ямар ч зардал байхгүй. Бид бол өөрсдөө карманаасаа энэ асуудлаа зохицуулаад явдаг. Гэхдээ гарч байгаа үр дүн нь бол үнэхээр сайн байдаг.

            Маш олон Их Хурлаас гарч байгаа хуулиудыг ялангуяа эмэгтэйчүүд хүүхэд ахмадууд тэр чиглэлийн хуулиудыг бол бид гадаадад туршлага судлах гэх мэтээр бүх нийтийн хэлэлцүүлэг хийх газар дээр нь явж асуудалтай танилцах гэх мэтийн ажлуудыг нэлээд хийдэг л дээ. Үүний үр дүнд бол нэлээд олон хууль бол амилах шатандаа явж байгаа. Ер нь жендерийн тэгш эрхийг хангах чиглэлийн асуудал хариуцсан Байнгын хороод бол гадаадын парламентуудад ажилладаг. Манай парламентад бол ийм чиглэлийг үйл ажиллагаа эрхэлдэг Байнгын хороо нэг ч байхгүй. Энэ утгаараа эмэгтэй гишүүдийн бүлэг энэ ажлыг талалж хийж  байгаа гэж хэлэхэд болно. Тэгээд эмэгтэй гишүүдийн бүлэгт ганц ажилтны төсөв баталж өгөх боломж байна уу.

            **Ц.Даваасүрэн:** -За хариулъя. Болдбаатар дарга.

            **Б.Болдбаатар:** -Дэд хороодын тухай зүгээр сая Улсын Их Хурлын даргын дэргэдэх зөвлөлийн 7 сарын 7-ны хурал дээр бол дэд хорооны үйл ажиллагааг дэмжих, дэд хороодоос гарч байгаа хяналт шалгалтыг чиглүүлэх зорилгоор 5 сая төгрөгөөр тус бүрд нь тооцоод ингээд Байнгын хорооны төсөв дээр нэмж өгье гэсэн. Дэд хороо бол өөрөө Байнгын хороо шиг тусдаа төсөвтэй байхгүй. Байнгын хорооныхоо доор явдаг учраас Байнгын хорооны төсөв дээр нэмэгдэж байгаа. Дэд хороог хариуцсан ажлын тухайд гэвэл Байнгын хороо бүрийн дэргэд ажлын алба байгаа. Ажлын албаны аль нэг ажилтан тухайн дэд хороогоо хариуцаж явж байгаа. Тийм учраас бол огт хариуцлагагүй ажилтан ажилтнуудын дэд хороо гэж байхгүй байгаа.

 Дэд хороод маань тухайн тухайн үедээ асуудлаа хэлэлцээд явах үед нь Байнгын хороодын ажлын албаны тухайн дэд хороо хариуцсан ажилтнууд бол хуралдааны бэлтгэл ажлыг зохион байгуулах хангах гарсан шийдвэрийг нь хэлбэржүүлж баримтжуулах энэ асуудлуудыг нь бүгдийг нь хийх ёстой гэж үзэж байгаа. Тийм учраас бол энэ дэд хорооноос хүний асуудлыг бол ирэх жил бол шийдэх ийм боломж бол байгаа. Эмэгтэйчүүдийн албан бус бүлгийг бол яг Их Хурлын тухай хуульд заасны дагуу бол Байнгын хороо нам эвслийн бүлгийнхээ төсвийг бол Их Хурлын төсөвт багтааж баталдаг. Дээр нь нэмэгдээд Улсын Их Хурлын гишүүн Улсын Их Хурлын нийтлэг арга хэмжээ Улсын Их Хурлын Тамгын газрын гээд төсвөөс бол Улсын Их Хурлын төсөв бүрдэж задарч явдаг учраас энүүгээр явдаг **/соронзон хальснаас буулгасан П.Мядагмаа/**

            **Ц.Даваасүрэн:** -Дэд хороод дээр мөнгө байгаа юм уу. Тавьсан гэж байна шүү дээ.  Дэд хороон дээр хэдийг тавьсан юм.

            Дэд хороон дээр хэдийг тавьсан юм?

            **Б.Болдбаатар:** -5 сая төгрөг тавьсан.

            **Ц.Даваасүрэн:** -5 сая төгрөг байгаа юм байна? Ирэх жилээс өгдөг болж байгаа юм байна шүү дээ.

            За С.Ганбаатар гишүүн асуултаа асууя.

            **С.Ганбаатар: -** Л.Эрдэнэчимэгтэй гишүүнтэй төстэй дээ. Энэ Ардчилсан нам, Ардын нам, Шударга Ёс гээд ажлын албатай. Тэрэндээ бас цалин хөлс, үйл ажиллагааны зардлаа авдаг. Тэгэхээр бас Улсын Их Хурлын Тамгын газар гишүүдийг ер нь ажиллах нөхцөлөөр хангана гэж би ойлгодог. Тэгэхээр энэ бие даагчдын зөвлөл, эмэгтэйчүүдийн энэ зөвлөл. Бие даагчдын зөвлөл гэхэд 11 хуулийн төсөл дээр бид ажиллаж байгаа. Нэлээн хэдэн зүйлүүдээ бид бас ингээд гаргасан байгаа. Батлуулсан. Дээр нь нэмээд Иргэний Зориг намыгаа би хаяхгүй. Ингээд Иргэний Зориг нам. Энэ гурав дээр ядаж нэг нэг хүн ажиллуулах тийм боломж байна уу? Энийг чинь одоо 2 жилийн өмнө бид ярьсан шүү дээ. Листээр орж ирсэн гишүүд тойрог дээр бие төлөөлөгч гэж байхгүй. 8 орон тоо ингээд одоо хэмнэгдэж байна. Энэ 8-аасаа ядаж нэг нэгийг Иргэний Зориг, Эмэгтэйчүүдийн бүлэг, Бие даагчдын зөвлөл гуравтаа ингээд өгчих боломж байна уу гээд за зү болоод явсан. Одоо 2 жил. Замынхаа дунд орчихлоо. Энэ одоо Их Хурлын үйл ажиллагаанд бид их л чин сэтгэлээсээ хувь нэмрээ оруулаад яваад байгаа гээд бодоод давхиад байгаа. Ийм боломж байна уу? Наад дээрээ одоо тавих боломжийг хэлээд өгөөч.

 **Ц.Даваасүрэн: -** Энэ дээр ийм тайлбартай хариулъя. Намын бүлгүүд дээр ингээд тэгш бус байна шүү дээ. Зарим дээр нь их, зарим дээр нь 100, зарим дээр нь 300. Энэ гишүүдийн тоотой нь уялдуулсан юм уу? Гишүүдийн тоотой нь уялдуулж байгаа бол энэ чинь өөрөөр яригдах байхгүй юу. Зүгээр ажлын албаны зардал гэвэл ижилхэн байх ёстой. Гишүүдийн тоотой уялдуулж байна гэвэл тэгш бус хандсан хандлага болно шүү дээ. Энэ дээр хариулаач. За хариулъя.

 **Б.Болдбаатар:** -Эхлээд С.Ганбаатар гишүүний асуултад хариулъя. Улсын Их Хурлын тухай хууль дээр одоо ямар бүтцийн байгууллагууд нь төсөвтэй байх юм бэ гэдгийг заагаад өгсөн. Ялангуяа намын бүлгийн тухайд гэвэл намын бүлгийн өөрөө төсөвтэй байна, тэрийгээ захиран зарцуулна, гүйцэтгэлийг үнэн зөв .. гэсэн заалттай. Их Хурлын тухай хуулийн 27.1.7 байна.

            За 27.2-т бол одоо бүлэг нь бодлогоо боловсруулах, зохион байгуулалтын чиг үүрэгтэй ажлын албатай байхаар заасан. Ажлын албаны тоо нь, ажилтны тоо нь бол тухайн бүлгийн гишүүдийн тооны хоёрны нэгтэй тэнцүү байна гээд заасан байгаа. Тэгэхээр зэрэг энэ тоогоороо тооцож төсөв нь бодогдож явдаг. Гишүүдийн тоотой пропорцлоод намын бүлгүүдийн гишүүдийн, намын бүлгийн төсөв нь өөрөө бодогдож явж байгаа. Тийм учраас ялгавартай тогтоогдож байгаа.

            Бие даагчдын зөвлөл бол Иргэний Зориг намын тухайд гэвэл яг энэ хуульд нь тэгж зааж өгөөгүй учраас бид нар нөгөө хуулиа өөрчлөхгүй бол энэ төсвийн тухай асуудлыг Их Хурлын төсөвт тусгах боломж байхгүй.

            **Ц.Даваасүрэн:** -Үйл ажиллагааны зардлаа Тамгын газар дотор багтааж явах тийм юм байна уу?

            **Б.Болдбаатар:** -Байхгүй л дээ.

            **Ц.Даваасүрэн:** -Дэмжлэг үзүүлэх байдлаар.

            **Б.Болдбаатар:** -Хуулиндаа л өөрчлөлт оруулчихвал тэр болно л доо.

            **Ц.Даваасүрэн: -** За тэгвэл Эмэгтэйчүүдийн бүлэг та хэд ярьж байгаад санал хураалт байвал хуулийн юу харж байгаад санал хураалт дээр саналаа хэлж болно.

            За Д.Оюунхорол гишүүн асуултаа асууя.

            **Д.Оюунхорол: -** Би Б.Болдбаатар даргаас хоёр юм асууя. Энэ Улсын Их Хурлын гишүүдийн үйл ажиллагааг хэвийн явуулахад ядаж энэ өрөө тасалгааны асуудал дээр бас жаахан асуудал байх юм. Удаа дараа шаардлаа. Сандал өгөхгүй байна. Өрөөнд одоо нөгөө хүн орж ирэхээр уулзалт хийдэг. Уулзалтын сандлыг өөр өрөөнүүдээс гуйж авдаг болсон. Тэгээд нэг ийм эрээвэр 4, 5 сандал тавьчихсан. Одоо ер нь сум, аймгийн төвд очиход ч тийм байдал нөхцөлтэйгээр үйл ажиллагаагаа явуулдаг төрийн ажил, алба гэдэг юм байхгүй дээ. Тийм учраас ингээд сандлыг нэмээд солиод ингээд өгчихөөчээ гээд тэгэхээр нэг хэдэн эвдэрхий хөл гар нь санжганачихсан нэг ийм сандал. Тэгээд нөгөө хадаас гарчихсан байна зарим нь тэр чинь. Эсвэл нөгөө нэг хулдаасан бүрээсэн ингээд урагдаад энд тэнгүй сэмэрчихсэн. Одоо нэг тийм л сандалтай байгаад байгаа  юм л даа. Тэгээд энийг ингээд нэг шийдээд өгөөчээ гэхээр мөнгө зардал, төсөв байхгүй ээ. Ерөөсөө энэ сандал, ширээ худалдаж авч чадахгүй байгаа гээд нэг ийм яриад байх юм.

            За тэгээд даргын хувьд бол цалингаасаа өөрөө авах ёстой юм уу, оруулж ирэх юм уу гэхээр Төрийн ордны дүрмээр тийм юм байхгүй. Оруулж болохгүй гэх юм. Одоо энэ жилийнхээ төсөв дээр энэ хөрөнгө оруулалтын зардал дээр энэ сандал, ширээний асуудал дээр хэдэн төгрөг тавигдсан юм байдаг юм уу, үгүй юм уу? Энийг ер нь яаж зохицуулж цаашдаа өгөх юм. Арай л бас нэг даруухан даруухан байж болно. Тэгэхдээ бас нэг арай л хэтэрхий нэг тийм нөхцөл байдлууд бас бий болсон байгаа байхгүй юу. Тэгээд энийг яаж шийдэж өгөх юм бэ гэж асуумаар байна.

            **Ц.Даваасүрэн: -** За Б.Болдбаатар дарга хариулъя.

            **Б.Болдбаатар: -** За Төрийн ордны хүрэлцээ муу байгаа бол одоо нуух зүйл биш. Төрийн ордны өрөө тасалгаа хүрэлцэх битгий хэл Төрийн ордон өөрөө барилга нь ажиллахад туйлын хүнд нөхцөлтэй байгаа. 2000 оноос хойш газар хөдлөлтийн улаан паспорттой. Хоёр ч удаа авчихсан ийм барилга дээр бид нар ажил хэргээ хөтөлж явуулж байгаа.

            За хот дотор байгаа тавилга хэрэгслийн тухайд гэвэл одоо Улсын Их Хурлын гишүүд байгаа тавилга хэрэгсэл нь бол зарим нэг тавилга нь бол дийлэнх нь төр засгийн үйлчилгээ эрхлэх газрын данс дээр явагддаг ийм тавилгууд байгаа. Тэр сандал, ширээнүүдийн салчихсан байгаа, хадаас нь гарчихсан байгаа тавилгууд бол яг Төр, засгийн үйлчилгээ эрхлэх газрын мэдэлд тавилгууд байдаг. Хуучин бол тэднийхээс нийлүүлдэг байсан. Энэ оны төсөв дээр бол бид нар одоо тавилга хэрэгсэл тавих ийм юмыг судалгаа авсан байсан. Гэхдээ нөгөө цаанаас ирж байгаа шаардлага дээр бол Их Хурлаас энэ тавилга хэрэгсэл авахгүй гэсэн ийм юмнуудыг гаргасан байсан учраас энийг тооцоогүй байгаа.

            Ер нь бол гишүүдийн сууж байгаа сандал, ширээ бол үнэхээр хуучирсан, муудчихсан ийм байдалтай байгаа гэдгийг бол үнэхээр хүлээн зөвшөөрч байгаа. Зүгээр энд одоо Байнгын хороон дээр санал гарах юм бол энийг тусгаад явах боломжтой.

          **Ц.Даваасүрэн: -** Гишүүд асуулт асууж дууслаа. Санал хэлэх гишүүн байна уу? Байгаа юм уу? За С.Ганбаатар гишүүн, Л.Эрдэнэчимэг гишүүн, Д.Оюунхорол гишүүн санал хэлье. Тэгээд зарчмын зөрүүтэй санал хураалгахаар бол саналаа өгнө шүү. За С.Ганбаатар гишүүн. Санал байхгүй юм уу? Санал хэлж болох л юм байна шүү дээ.

            **С.Ганбаатар: -** За ингээд Бие даагчдын зөвлөл, Эмэгтэйчүүдийн бүлэг, Иргэний Зориг, Ногоон нам энэ гурав дээр нэг нэг хүний орон тоог одоо үйл ажиллагааг нь дэмжиж өгөөчээ. Бид яг ард иргэдээс санал асуулга авах, хуулиудынхаа төсөл дээр ажиллах олон ажлууд ингээд байна. Энэ бололцоог бий болгож энэ дээр протоколоор дэмжиж өгөөд тэгээд төсөвтөө оруулж өгөөчээ гэдэг ийм санал байна.

            **Ц.Даваасүрэн: -** Хэрвээ тэгэхээр бол санал хураалгана шүү. Би зүгээр протоколоор яахгүй. Санал хурааж байж шийднэ.

            **С.Ганбаатар: -** Ингээд гишүүд маань дэмжиж өгөөчээ.

            **Ц.Даваасүрэн: -** Л.Эрдэнэчимэг гишүүн.

            **Л.Эрдэнэчимэг: -** Сая С.Ганбаатар гишүүнтэй адилхан саналтай байгаа юм л даа. Үнэхээр дараачийн 2 жил яг энэ төлөвлөсөн ажлуудаа. Энэ нь өөрөө Улсын Их Хурлын үйл ажиллагаанд бас нэмэр хандив болохуйц үйл ажиллагаанууд учраас энэ зардлыг баталж өгөөчээ гэсэн хүсэлт байгаа юм.

            **Ч.Улаан: -** Бид нар хуулийн хүрээнд төсөв хянахдаа авч үзэх л болно. Өөр арга байхгүй.

            **Ц.Даваасүрэн: -** За Д.Оюунхорол гишүүн.

            **Д.Оюунхорол: -** Би тэр үл хөдлөх хөрөнгө, хөрөнгө оруулалтын зардал дээр сандал ширээний зардлыг тооцоод манай Тамгын газрынхан нэг тооцоо гаргаад нэг хэдэн төгрөгийн тооцоо байгаа. Үнэхээр одоо эвдэрхий сандалтай хэдэн гишүүн байгаа вэ гэдгээ бараг баримжаа нэхдэг учраас та нарт бараг тооцоо байгаа. Тэрийгээ хэлээд одоо энэ санал хураалтад оруулаад шийдүүлээд өгөөчээ гэж хүсэж байна. Энэ албан ёсны хүсэлт.

            **Ц.Даваасүрэн: -** 2.1 дотор байхгүй юм уу?

            **Б.Болдбаатар: -** Байхгүй. 2.1 дотор ерөөсөө тавилга байхгүй байгаа.

            **Ц.Даваасүрэн: -** Юу байгаа юм?

            **Б.Болдбаатар: -** Зөвхөн нөгөө техник хэрэгсэл байгаад байгаа шүү дээ.

            **Ц.Даваасүрэн: -** Тэр дотроо багтаа гэчихвэл яадаг юм.

            **Д.Оюунхорол: -** Одоо Б.Болдбаатар дарга 2.1 дотор техник, хэрэгсэл байгаа гээд л ингэсэн бол тэндээс нэг ч юм гарах боломжгүй. Одоо ядаж нэг 10 сандал авах хэмжээний ч юм уу зардлын мөнгө суулгах..

            **Ц.Даваасүрэн: -** За яах вэ ер нь бол төсөв Их Хурлын онцгой эрхийн асуудал. Өөрсдөө шийд. Тэгэхдээ хуулийн хүрээнд байх ёстой шүү. Хуулийн хүрээндээ л.

            **Д.Оюунхорол: -** Би жишээлбэл сая С.Ганбаатар гишүүн жишээлбэл бие даагчдын бүлэг орон тооны албан нэг хүнтэй ажиллах тийм шаардлагатай гэж байна. Улсын Их Хурлын бүтцийн байгууллагын хувьд тэр чинь хуулиараа ямар ч боломжгүй шүү дээ. Бид нарын энэ ярьж байгаа чинь бол хөрөнгө оруулалтын зардал дээр нэмээд өгөөчээ, бүтэн сандал дээр суумаар байна. Хазгай сандал дээр суумааргүй байна л гэсэн санал байхгүй юу. Тийм болохоор энэ хоёр чинь хоёулаа зарчмын өөр асуудал.

            **Ц.Даваасүрэн: -** Төсөвт хандах хандлага бол Улсын Их Хурлын гишүүдийн онцгой эрх. Улсын Их Хурлын онцгой эрх. Өөрсдөө шийд. Гэхдээ тэр заавал 1.5 тэрбумаар тийм их техник, хэрэгслийн хэрэг байна уу? Энэ дотроо багтаамаар байвал багтаачихвал яадаг юм. Протоколоор энэ дотроо багтаа гэдэг чиглэл өгчихвөл яадаг юм.

            **Б.Болдбаатар: -** Бүх тавилгыг нь солихоор нэг гишүүний 30 сая төгрөгөөр бодно л доо. Тэгээд 76 гишүүн дээрээ.

            **Ц.Даваасүрэн: -** Ер нь солигдоогүй 10-аад жил болсон юм билээ. Тэгэхээр байна шүү дээ С.Баярцогт гишүүн ээ. Одоо хоорондоо маргалдаад унана. Хэнийхийг нь сольдог юм, хэнийхийг нь сольдоггүй юм гээд. Нэг соливол бүр мөсөн л шийдсэн нь дээр. Солихгүй бол солихгүй байсан нь дээр. Олон жил болсноор нь гэлтэй биш. Шинэ гишүүд байж бай гэхгүй шүү дээ.

           За яах вэ? Тамгын газар. Энэ нэлээн өндөр зардал учраас 1.5-даа багтаа гэж хэцүү юм байна.

            **Б.Болдбаатар: -** 1.5 чинь түрүүний хязгаарын санал дээр явсан л даа. Тэгээд даргын зөвлөл дээр орсон хөрөнгө оруулалт чинь 2.1 болсон юм. Тэгээд 2.1 дотор багтаана гэвэл энэ дотор байгаа бүх компьютер, энэ техник хэрэгсэл бүгдээрээ байхгүй болоод сандал, ширээн дээр суугаад л ажиллаж чадахаа байна шүү дээ. Тамгын газар, намын бүлгийн ирсэн бүх хөрөнгө оруулалтыг нийлүүлсэн байхгүй юу.

            **Ч.Улаан: -** Би Байнгын хорооны гишүүний хувьд ярьж байна шүү. Энэ эдийн засаг ийм амаргүй хүнд байгаа үед нэг жил тэвчиж болохгүй юу. Одоогийн байгаа компьютерээ ажиллуулаад, одоогийн байгаа LCD телевизээ үзээд, одоогийн байгаа олшруулагчаа ажиллуулаад ганцхан жил тэвчиж болохгүй юу гэдгийг л. Тийм учраас заавал нэмж байх. Биднийг бүгд харж байгаа байхгүй юу цаана чинь. Бүх яамдууд харж байна. Бүх байгууллагууд харж байна. Би одоо сая Их Хурлын 34 дүгээр тогтоолыг хэрэгжүүлэх зорилгоор урсгал зардлыг 20 хувь хямдруулах даалгаврыг өгөөд нэг ч субъект хүлээж авахгүй байна. Нэг ч субъект хүлээж авахгүй байна. Тэгээд яг ийм үед бид нар дээрээсээ ингэх юм бол энэ маань ер нь тэгээд ажил болохгүй тал руугаа л жишиг үзүүлэх юм биш биз дээ. Тэгэхээр Их Хурал маань ч бас энийгээ бодоод тэвчмээр байна.

            Би аргаа ядахдаа сайдын ажлын албыг тараасан шүү дээ. 5 хүн ядаж хэмнэсэн. Ядаж аудит маань 25 орон тоо нэмнэ гэдгээ больчихмоор байна шүү дээ нэг жил. Бид нэг тийм үлгэр жишээ үзүүлчихвэл яасан юм бэ гэж би хэлэх гээд байгаа юм.

            **Ц.Даваасүрэн:** -Гишүүд санал энэ дээр байвал одоо хураалга. Байхгүй бол би тэгээд цаашаа үргэлжлүүлээд явлаа.

            Би зарчмын зөрүүтэй саналын томьёолол өгөх юм бол хураалгана. Өгөхгүй бол тэгээд цаашаа явлаа шүү.

            За би нэг зарчмын зөрүүтэй саналын томьёолол хураалгая. Гишүүд ээ. Их Хурлын шийдвэр. Тамгын газрын дэргэд Төсвийн шинжилгээний алба байгуулахаар 800.0 сая төгрөгтэй, төсөвтэй, бүтэцтэй байхаар ингэж шийдсэн байгаа юм. Тэр зардлыг 814-ийг 261-ээр бууруулсан байна л даа. Би энийг зүйтэй биш гэж үзэж байгаа. Их Хурал ер нь чадавхтай, ялангуяа онцгой бүрэн эрхийнхээ хүрээнд нэлээн сайн боловсрогдож гарах ёстой учраас би энэ Төсвийн шинжилгээний албаны хуулийг ер нь батлуулахаар өргөсөн байгаа. Тэгээд энэ бие даах нэгж болно. Тийм учраас энийг 261 бууруулах тухай байж болохгүй юм. Зүгээр 161 ч юм уу, тэр 20 хувийнхаа хүрээнд байвал хаашаа байсан юм гэхээс биш энийг одоо ингээд устгах гээд ингээд яваад байж болохгүй.

            Тийм учраас би нэг ийм санал хураалгая. Төсвийн шинжилгээний албаны урсгал зардлыг Улсын Их Хурлаас өгсөн чиглэлийн дагуу 20 хувиар бууруулах хэмжээнд тооцож албан томилолтын зардал, гадаад арга хэмжээний томилолт, төсвийн хураамж болон бусад программ хангамж, мэдээлэл сурталчилгааны арга хэмжээ, эрдэм шинжилгээний судалгаа, ажлын хөлс, сургалт, хурал зөвлөгөөний зардал гэсэн энэ шинжилгээний албаны зардлыг хуулиараа бол Төсвийн байнгын хорооны дэргэд гэсэн байгаа. Тийм учраас Байнгын хороонд саяны хэлсэн 6 зардлыг Байнгын хороон дээр нэмэгдүүлээд ингээд батлаад явъя гэсэн зарчмын зөрүүтэй саналын томьёоллоор.

            **Ч.Улаан:** -Нэг ийм асуудал үүснэ шүү дээ. Сангийн яам, Засгийн газар төсөв боловсруулахдаа хүчин төгөлдөр батлагдсан хуулийн хүрээнд л боловсруулдаг. Тэгэхээр хууль нь гараагүй байгаа зардлыг урьдчилж төсөвт суулгаарай хураачихаар..

            **Ц.Даваасүрэн:** -Үгүй энэ чинь суучихсан байгаа шүү дээ.

            **Ч.Улаан: -** Хууль нь гараагүй байхгүй юу.

            **Ч.Даваасүрэн: -** Суучихсан явж байгаа шүү дээ. Одоо энэ нэгж нь байгаа.

            **Ч.Улаан: -** Нэгжийг баталсан хууль байхгүй бол бид нар энийг хянаад хамгаалахад асуудал үүсэж магадгүй шүү.

            **Ц.Даваасүрэн: -** Хууль нь байгаа.

            **Ч.Улаан: -** Хууль гарчихсан юм уу?

            **Ц.Даваасүрэн: -** Гарчихсан юм. Байнгын хорооны дэргэд гээд. Төсвийг нь баталсан юм. Энийг аваачаад нөгөө Тамгын газрын төсөв рүү хутгаад..

            **Ч.Улаан: -** Энэ Тамгынхаа юун дотор явах байх л даа. Төсвийн ерөнхийлөн захирагч нэг юм чинь. Тийм. Тэгээд тэр нийтлэг жишигтэй харьцана. Хэрвээ хуультай бол тэгээд явж болж байна.

            **Ц.Даваасүрэн: -** Хуультай. Тийм учраас саяны 6 зардлыг нь бол Байнгын хороон дээрээ. Тэр цалин хөлсний зардал нь бол Тамгын газар дээрээ гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү. Чимгээ гишүүн ээ. Д.Оюунхорол гишүүн ээ. С.Дэмбэрэл гишүүн дэмжсэн байгаа.

            10-аас 7. Дэмжигдсэн байна.

            За Д.Оюунхорол гишүүн яах юм. За Улсын Их Хурлын гишүүн Д.Оюунхоролын санал. 2015 оны Улсын Их Хурлын төсвийн төсөлд. Улсын Их Хурлын хөрөнгө оруулалтын зардал дээр тавилга эд хогшил шинэчлэхэд 1 тэрбум төгрөг нэмж тусгах гэсэн санал байна. Энэ санал дээр тайлбар байна уу? За Ч.Улаан гишүүн.

            **Ч.Улаан: -** Засгийн газар яах вэ 2015 оны төсвийг боловсруулахад нэг зарчим барьж байгаа л даа. Бид нар бол ирэх жил Их Хурлаас баталж өгсөн төсвийн хүрээнийхээ мэдэгдлийн хүрээнд төсвөө хийхийн тулд нэг жилд эд хогшил, тавилга худалдаж авахаас татгалзъя гэдэг ийм бодлого барьж байгаа. Энийг гишүүд маань бас харгалзаж үзэж дэмжвэл их сайн байна. За баярлалаа.

            **Ц.Даваасүрэн: -** Д.Оюунхорол гишүүний гаргасан. Нэг бол яршиг зүгээр 2 тэрбумаар яагаад л нэг нэг тэрбумаар хийхээр шийдье. Тэгэх үү? Аан.

            **Ч.Улаан: -** Ер нь бол ийм шүү дээ, Ц.Даваасүрэн дарга аа. Та мэдэж байгаа. 2002 онд бид нар нэг удаа одоогийн хэрэглэж байгаа бүх тавилгыг сольсон юм. Би Санхүү, эдийн засгийн сайд байхдаа сольсон юм. Тэрнээс өмнө 25-аас 30 жил ашигласан тоног төхөөрөмжтэй байсан шүү. Сандал, ширээтэй. Одооны хар гэж голоод байгаа ч гэсэн бид 10 жил ашиглаж байна. Хэрвээ соливол бөөнөөр нь солихгүй бол энэ асуудал үүсдэг юм билээ. Ийм чадвар байхгүй юм чинь энэ жилдээ та бүхэн одоо нөгөө оочин, цоочин солих бол хуучин нь гологдоод шинэ нь ач холбогдлоо алдаад л явдаг юм даа.

            **Д.Оюунхорол: -** Ц.Даваасүрэн гишүүн ээ. Ч.Улаан гишүүний хэлж байгаа үнэн байхгүй юу. Бид нарыг анх орж ирж байхад байсан сандал, ширээ чинь Оросын модон маш мундаг тавилга байсан байхгүй юу. Одоо ч байгаа тийм мундаг чанартай тавилгууд чинь бараг 100 жил болж болно. Одоо энэ Хятадаас орж ирж байгаа деспэнүүд чинь чанаргүй, салж унаад, нугаснууд салаад уначихаж байна шүү дээ. Бид нар амьдралд ойрхон л юм ярьж байгаа. Нэг их тансаглаад мундаг юм ерөөсөө шаардаагүй. Тавилга дотор чинь тийм юмнууд байгаа шүү дээ.

            Тэгэхээр тэрийг зүгээр одоогийн байгаа зардалд нь суусан. Техник хэрэгсэл, тоног төхөөрөмжийн шинэчлэл гэдэг зардлаа эд хогшил, тавилга хэрэгсэл гэдэг рүүгээ шилжүүлээд нэрийг нь солиод тэгээд бүхэлд нь адилхан аваад үзвэл яасан юм бэ.

            **Ц.Даваасүрэн: -** Төрийн хуулийн дагуу би тэгээд хураалгая. За Д.Оюунхорол гишүүний гаргасан, Эд хогшлын зардлыг шинэчлэхэд 1 тэрбум гэдэг саналыг дэмжиж байгаа гишүүд гараа өргөе.

            10-аас 4. За дэмжигдсэнгүй.

            За ингээд зарчмын зөрүүтэй саналын томьёоллоор санал хураалт явуулж дууслаа.

            Тэгэхдээ энэ яах вэ бид нар ахиад төсөв орж ирнэ шүү дээ. Дуусаагүй. Тийм учраас тэр үед бас ярина. Эдийн засгийн байдал яах нь вэ. Намраа харъя.

            За Улсын Их Хурлын тухай хуулийн 42 штрих 2-ын 3-т Улсын Их Хурлын төсвийн төслийн Төсвийн байнгын хорооны хуралдаанаар хэлэлцээд гаргасан саналыг нэмж тусган төсвийн эцсийн хувилбарыг баталж нэгтгүүлэхээр төсвийн асуудал эрхэлсэн төрийн захиргааны төв байгууллагад.

            Өө энд нэг санал байгаа юм байна. За Улсын Их Хурлын гишүүн Л.Эрдэнэчимэг, С.Ганбаатар нарын гаргасан санал байна.

            **Д.Оюунхорол: -** Хууль байхгүй шүү дээ. Албан ёсны үйл ажиллагаа явуулж байгаа бүлгүүд л орон тооныхоо асуудлыг ярьдаг болохоос урьд нь хэзээ ч бие даагчдын төсөв гэж юм гарч байгаагүй шүү дээ.

 **Ц.Даваасүрэн: -** За Улсын Их Хурлын 2015 оны төсвийн төслийн талаар Улсын Их Хурлын гишүүдээс гаргасан зарчмын зөрүүтэй саналуудыг нэгтгэж тусган хянаж баталъя гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

            10-аас 8. Дэмжигдсэн байна.

            За протоколд тэмдэглүүлэх зүйлүүдээ тэмдэглүүлчихье. С.Баярцогт гишүүн.

            **С.Баярцогт: -** Ч.Улаан сайдын хэлж байгаа яах вэ, одоо бол Эдийн засгийн хөгжлийн яамнаас хүмүүс алга л даа. Тэгээд хөрөнгө оруулалтыг бол хязгаар тавихдаа тэгээр тавьсан байна. Ер нь бол яг 2015 оны төсвийг хэлэлцэхдээ бид нар хөрөнгө оруулалтыг нь бол нэлээн нягталж үзэх хэрэгтэй. Хязгааруудаа яаж яаж оруулж ирсэн байна. Энэ асуудлуудыг нь нягтлах хэрэгтэй.

            Тэгээд Засгийн газар бол дахиад энийгээ нягтлаад Улсын Их Хуралд өргөн барина шүү дээ 10 сарын 1-ний дотор. Тэр дээрээ ч гэсэн хөрөнгө оруулалтуудаа эргэж нягталж үзээд яг эдийн засгийнхаа нөхцөл байдалтай уялдуулаад маш сайн үндэслэгээ тайлбартайгаар оруулж ирэх хэрэгтэй шүү гэдгийг нь хүргүүлье гэж бодож байгаа.

            **Ц.Даваасүрэн: -** Д.Оюунхорол гишүүн ээ. С.Бямбацогт гишүүн санал гаргалаа. Тэгэхээр энэ дээр ийм юм билээ. Энэ төсвийн хязгаарт Засгийн газрын баталсан төсвийн хязгаар. Тэгэхдээ төсөв бол Улсын Их Хурлын онцгой эрх.

            Улсын Их Хурлын байгууллагууд, цэц, дээд шүүх, прокурор, Үндэсний аюулгүй байдал гэсэн байгууллагууд дээр бол хөрөнгийн зардал тавиагүй баталсан байна. Яамдад дээр бол хөрөнгийн зардал тавьсан байна. Энэ асуудлыг одоо нягталж эргэж хараад тэгээд энийгээ одоо эдийн засгийн ирэх жилийн төсвийн, эдийн засгийн төсөөлөлтэй уялдуулаад хөрөнгийн зардлын асуудлыг саяны нэр дурдсан 7 байгууллагын хувьд бас эргэж нягтлаад оруулж ирье гэсэн ийм саналыг протоколд тусгаж байгаа юм билээ. Би энэ саналын дагуу Эдийн засгийн хөгжлийн сайдад албан тоот явуулъя. Тэгээд таны энэ санал бас энд орж байгаа гэсэн үг шүү дээ.

            За ингээд Монгол Улсын Их Хурлын 2015 оны төсвийн төслийг хэлэлцэж дууслаа.

 ***Хоёр. Үндэсний аудитын газрын 2015 оны төсвийн төсөл***

            Үндэсний аудитын газрын 2015 оны төсвийн төсөл. Төслийн талаарх танилцуулгыг Монгол Улсын Ерөнхий аудитор А.Зангад танилцуулна.

            **А.Зангад: -** Улсын Их Хурлын эрхэм гишүүд ээ,

            2015 оны төсвийн төслийг Үндэсний аудитын газар боловсруулахдаа энэ Төрийн аудитын тухай хуульд оруулсан өөрчлөлт, Төсвийн тухай шинэ хуулийн шаардлага, Төрийн аудитын тухай хуулийн шаардлагуудыг харгалзаж үзээд арга зүйн хувьд нэлээн шинэлэг байдлаар хандсан гэдгийг та бүхэнд одоо сонордуулж байна.

            Юу вэ гэхээр байгууллага, байр байшин санхүүжүүлдэг төсвийн төлөвлөлтийн зарчмаас хөтөлбөр, арга хэмжээ санхүүжүүлдэг зарчим руу нь шилжүүлэх ийм оролдлогыг хийсэн. Үндэсний аудитын газар системээрээ Байнгын хорооноос баталж өгсөн ажиллагсдын дээд тоо 89 хүн байж байгаа. 389 хүн байж байгаа. Энэ 389 хүний 27 нь аудиттай шууд холбогддоггүй одоо дэмжих үйлчилгээ, удирдлага гэсэн хүрээнд. За бусад нь бүгд аудит хийдэг ийм бүрэлдэхүүн байгаа.

            За энэ бүрэлдэхүүнээсээ аваад жилийн одоо ажлын өдрийн фондоо авч үзэхээр нийт 86486 хүн өдөр аудитын ажил гүйцэтгэхээр ийм программ боломж нөөц гарч ирж байгаа юм. Энийг аудитын ажил бүтээгдэхүүн рүү шилжүүлээд үзэхээр хуульд тусгайлан заасан аудитыг гүйцэтгэхэд тухайлбал Төсвийн тухай хуулиар хөрөнгө оруулалтын аудит, Засгийн газрын төсвийн гүйцэтгэлийн аудит, эдийн засаг, нийгмийг хөгжүүлэх үндсэн чиглэлийн хэрэгжилтийн аудит, Засгйн газрын санхүүгийн тайлангийн аудит гэх мэт энэ томоохон аудитыг яахад нийт энэ нөөцийнхөө цагийн болон хүний нөөцийнхөө 60 хувийг нь зарцуулж байгаа юм.

            Үлдсэн нөөцийг нь Улсын Их Хурлын Байнгын хороогоор сэдвийг нь баталдаг. Захиалгатай аудитад зарцуулахаар олон улсын стандартыг мөрдөөд тооцоог нь гаргахаар 11 том аудит хийх боломж гарч байгаа. Энэ нь бол одоо Улсын Их Хуралд сард нэг аудитын тайлангийн сонсгол хийх боломж олгоно гэсэн үг гэж үзэж байгаа. Энийг тохирсон зардлын төлөвлөлтийг хийсэн юм.

            Энэ зардлын төлөвлөлт нь яаж явж байгаа юм бэ гэхээр нэг хүн өдөрт ногдох аудитын үйл ажиллагааны өртгийг тооцож гаргаж байгаа. Энд зардлын зүйл ангиар нь авч үзвэл оруулахгүй зардал нь болохоор түрүүний миний ярьсан захиргааны зардал, өөрөөр хэлбэл аудит хийсэн ч хийгээгүй ч энэ байгууллагыг байлгаж байгаа бол гарч байдаг тийм зардал энэ өртөгт суугаагүй.

            Дээрээс нь хуульд тусгайлан заасан хуулиар боломж нь нээгдсэн тийм зардлууд байдаг. Жишээлэх юм бол одоо тэтгэвэрт гарч байгаа хүний 36 сарын цалинтай тэнцэх тэтгэм ч гэдэг юм уу гэх мэтийн ийм аудиттай холбоогүй зардлууд энэ өртөгт суугаагүй. Гэхдээ аудитын стандартын дагуу зайлшгүй байх технологийн зардлыг нь бол бүрэн суулгасан гэж үзэж байгаа.

            Ингээд тооцоод үзэхээр өмнөх оны гүйцэтгэл, өмнөх оны баталсан төлөвлөгөө энэ бүхнээс зардал бол одоо өссөн дүн гарч ирж байгаа. Энэ хууль, энэ шилжилтийн дүн дээр. Тэгээд 2015 оны төсвийнхөө саналыг ингээд аваад үзэхээр захиргааны зардалд 16 хувь нь, аудит гүйцэтгэх зардалд 72 хувь нь, хөрөнгө оруулалтын зардалд 12 хувь нь одоо зориулагдахаар зарсан байгаа. Тэгээд Их Хурлын гишүүд та бүхнийг одоо нэн тэргүүнд хичээнгүйлэн хүсэх зүйл бол энэ аудит гүйцэтгэх зардлыг одоо энэ оруулж ирсэн аргачлал, тооцоо, саналын дагуу дэмжиж өгөөчээ гэж хүсэж байгаа юм.

            За тэр захиргааны шинжтэй зардал, төсөвт байгууллагын. За тэр хөрөнгө оруулалтын шинжтэй зардлууд дээр бол Их Хурлын гишүүд одоо хянах, саналаа оруулах асуудал дээр одоо бидний зүгээс, одоо Сангийн сайдын саналыг хүлээж авахад татгалзах зүйлгүй.

            Жишээлбэл, юунаас болоод өсөж байгаа юм бэ гэхээр аудитын яг стандарт, технологийн дагуу обьект дээр очиж ажиллах томилолтын зардлыг өмнө нь хэзээ ч суулгаж байсангүй. Энэ захиргааны зардалд хамаардаг орон нутгаар явах ажиллах ийм томилолтын зардал гэж суулгадаг. Тэгээд энэ аудитаар явж байгаа аудиторуудад хэзээ хүрч байгаагүй. Тийм учраас аудитор нь цаасан дээр яамнаас цаашаа гарахгүй.

            **Ц.Даваасүрэн: -** Их удаан тайлбарлавал гишүүд цөөрөх гээд байна шүү.

            **А.Зангад: -** Ийм ийм зарчмаар технологийн зардлууд нэмэгдсэн юм. За энэ бүхнийг одоо харгалзаж үзээд манай төсвийг хянаж баталж өгөөчээ гэж хүсэж байна. 6 сарын 6-нд би Байнгын хороог бас энэ төсвөө боловсруулаад явуулсан. Ингэхдээ хүсэлт нь юу байсан гэхээр хянан хэлэлцээд төсвийн хязгаарт тусгуулах талаар Сангийн яаманд уламжилж өгнө үү гэсэн хүсэлт тавьсан байсан.

            **Ц.Даваасүрэн: -** За А.Зангад даргад баярлалаа. Аудитын ерөнхий газрын 2015 оны төсвийн төсөлтэй холбогдуулаад асуух асуулттай гишүүд байна уу? За асууя. С.Баярцогт гишүүн. Өөр. Б.Болор гишүүнээр тасаллаа. За С.Баярцогт гишүүн асууя.

            **С.Баярцогт: -** Би энэ танилцуулгатай холбоотойгоор. Нийт зардал 14.9 юм уу, 15.9 юм уу? Хөрөнгө оруулалтаа яагаад 2.4 гээд бичсэн юм. Урсгал чинь 13.5. Хөрөнгө оруулалт чинь 2.4 гээд бичсэн байх юм. Тэгэхээр чинь 15.9 болоод байх юм.

            **А.Зангад: -** Хөрөнгө оруулалт 1.7.

            **С.Баярцогт: -** Одоо энэ таны л гарын үсэгтэй байна даа А.Зангад дарга аа. Урсгал нь 13.5, хөрөнгө оруулалт нь 2.4 гэчихээд том тоогоо болохоор 14.9 гэсэн байх юм. Алдаа юм уу?

            **А.Зангад: -** Тайлбар дээр техникийн алдаа гарсан байна гэнэ ээ.

            **С.Баярцогт: -** Миний зүгээс сонирхож асуугаад байгаа юм нь нөгөө Засгийн газрын төсвийн ерөнхийлөн захирагч нарын хязгаарыг баталдаг шүү дээ. Танайхыг ерөөсөө хөрөнгө оруулалт байхгүй, урсгалыг чинь бол 7.2-оор баталсан юм байна шүү дээ. Тийм ээ. Тэгэхээр чинь одоо байгаа дүн чинь бол 2 дахин өсөөд орж ирж байна шүү дээ. Тэгээд та нар энэ үндэслэлээ сайн тайлбарлаж чадаагүй юм уу? Яагаад ийм нөхцөл байдал үүсэж байгаа юм бэ?

            Жишээ нь би бол одоо жишээ нь хөрөнгө оруулалтыг чинь хасчихаад дүн нь мөргөж байвал ойлгоод байгаа байхгүй юу. Одоо бол ерөөсөө хөрөнгө оруулалтыг чинь хасчихсан ч гэсэн урсгал нь бол хязгаараасаа 5 тэрбум төгрөгөөр даваад байна шүү дээ. Тэгээд энэнийхээ тайлбаруудыг та нар хийгээч. Тэгээд сая Ч.Улаан сайд байж байхдаа хэдэн орон тоо гэсэн бэ? 26 гэсэн үү, 16 гэсэн үү?

            **А.Зангад: -** 25.

            **С.Баярцогт: -** Тэрний нэмэгдэл чинь тэгээд шууд зөрүүгээрээ тэр 5 тэрбум төгрөг болно гэж байхгүй биз дээ. Тэгэхээр тэр үндэслэлүүдээ та нар өөрсдөө Засгийн газар, Сангийн яаманд сайн тайлбарлаагүй юм уу? **/соронзон хальснаас буулгасан Ц.Алтан-Од/.**

            **С.Баярцогт:** -Нэг зүйл сонирхож асуугаад байгаа нь Засгийн газрын төсвийн ерөнхийлөн захирагч нарын хязгаарыг баталдаг шүү дээ. Тэгээд танайхыг бол ерөөсөө хөрөнгө оруулалт байхгүй, урсгалыг чинь бол 7.2-оор баталсан юм байна шүү дээ тийм ээ. Тэгэхээр чинь одоо байгаа дүн чинь бол 2 дахин өсөөд орж ирж байна шүү дээ. Тэгэхээр та нар үндэслэлээ сайн тайлбарлаж чадаагүй юм уу. Яагаад ийм нөхцөл байдал үүсэж байгаа юм бэ. Жишээ нь би бол одоо жишээ нь хөрөнгө оруулалтыг хасчихаад дүн нь өргөжөөд л ойлгоод байгаа байхгүй юу.

            Одоо бол ерөөсөө хөрөнгө оруулалтыг чинь хасчихсан ч урсгал нь бол хязгаараасаа 5 тэрбум төгрөгөөр даваад байна шүү дээ. Тэгээд энэнийхээ тайлбаруудыг та нар хийгээдхээч. Тэгээд сая Улаан сайд байж байхдаа хэдэн оронтой гэсэн бэ. 26 гэсэн үү, 16 гэсэн үү.

            **А.Зангад:** -25.

            **С.Баярцогт:** -Тэрний нэмэгдэл чинь тэгээд шууд зөрүүгээрээ тэр 5 тэрбум төгрөг болно гэж байхгүй биз дээ. Тэгэхээр тэр үндэслэлүүдээ та нар өөрсдөө Засгийн газар, сангийн яам эд нар сайн  тайлбарлаагүй юм уу. Тэгээд энэ маш их зөрүүтэй байгаа учраас л асуугаад байна л даа. Тэрнээс сая Улсын Их Хурлынх бол гайгүй байсан шүү дээ. Хөрөнгө оруулалтыг нь хасчихаар мөргөчихдөг. Хөрөнгө оруулалтаа 2.1-ээр нэмье гэдэг л асуудал тавиад байна шүү  дээ. Ийм л зүйлийг тодруулах гэсэн юм.

            **А.Зангад:** -Баярлалаа Баярцогт гишүүн ээ. Ийм байгаа юмаа. Энэ Сангийн яам уруу төсвийн хязгаар батлуулахад явж тайлбарыг хангалттай өгсөн. Улаан сайдтай Засгийн газрын санхүүгийн  тайланд төсвийн гүйцэтгэлийг аудит хийж дуусаад Сангийн яамныхныг урьж нэгдсэн хуралдаан хийхэд зориудаар танилцуулж, хүсэлт тавьсан. Аудитын төсвийн хувьд ийм байна гээд. Жишээлбэл Улаан сайд 25 орон тоо  нэмэхийг тэвчих тухай асуудал ярьж байгаа юм. Би юу гэж үзэж байгаа гэхээр 25 орон тоо нэмээд захиргааны орон тоон дээр нэмээгүй, аудитын орон тоон дээр нэмсэн. Ингэснээр 5 мянган хүн-өдрийн аудит хийх боломж нээгдэж байгаа юм нэмж.

            Өөрөөр хэлбэл аудитыг гүнзгийрүүлж. Бид энэ аудитыг гүнзгийрүүлэх хамрах хүрээг нь өргөжүүлснээр жилд 24 тэрбум төгрөгийн акт тавьж, төлөвлөгдөөгүй төсвийн орлого оруулдгаа еще нэмэгдүүлэх ийм зорилт тавьж байгаа юм. Жишээлэх юм бол. Энэний өсөлтөөс урсгал төсөв өсөж байгаа. Сангийн яаман дээр нэг барьсан байр суурь бол энийг хүлээж авахгүй шууд.. оруулсан нь ойлгомжтой.

            **Ц.Даваасүрэн:** -Хэдээр.

            **А.Зангад:** -Хэдээр билээ саяын тооцоогоо хэлчихээрэй. Баярмаа зардлаа. Дээрээс нь тэр би түрүүн бас тайлбарласан. Албан хэмнэлтийн зардал сэлгэж аудит хийлгэх зардал, сэлгэж аудит хийхтэй холбогдуулаад бензин шатахууны зардал гэх мэтийн ийм технологийн зардлуудыг бол урд нь төсвийн байгууллагын аппаратын зардлаар аудит хийлгэж байсныг болиулж энэ уруу гүнзгийрүүлж нэмж оруулсан юмаа. Энэнээс болж энэ саяын зөрүүнүүд яригданаа гэдгийг л.

            **Ц.Даваасүрэн:** -Нийт дүнгий нь хэлээдэх л дээ.

            **А.Зангад:** -Урсгал зардлаа аудитын зардлаа 10 тэрбумаар төлөвлөж байгаа.

            **Ц.Даваасүрэн:** -Үгүй үгүй. Одоо хэдээр нэмэгдээд байгаа гээд байна шүү дээ. 2014 оныхтойгоо харьцуулахад.

            **А.Зангад:** -4 тэрбумаар.

            **Ц.Даваасүрэн:** -За Болор гишүүн асууя.

            **Б.Болор:** -Та бүхэндээ энэ өдрийн мэндийг хүргэе. Сая Баярцогт гишүүн ер нь үндсэнд нь бараг асуучихлаа л даа. Тэгэхээр ер нь бол энэ урсгал зардал 5 тэрбум гаруй төгрөгөөр нэмэгдсэн байгаа нь зөвхөн тэр орон тоо нэмэгдсэнтэй холбоотой юу гэж асуух гээд байгаа юм. Тэгэхээр яах вэ 2014 онд батлагдсан төсөв 2015 онд оны санал хоёр чинь их том зөрүүтэй байгаад байна л даа. Тэгээд энэ одоо ямар учиртай, юун дээр ингэж нэмэгдээд, юу нэмэгдсэн учраас ийм огцом өсөлттэй байгаа юм бэ гэдгийг тодруулмаар байгаа юм.

            Энэ гадаад албан томилолтоос нэлээн их хэмжээгээр нэмэгдсэн байгаа юм. Тэгээд энэ тайлбар дээр би ойлгохдоо гадаадад байгаа Элчин сайдын яамдуудын санхүүгийн тайлан аудит хийх томилолтын зардал нэмэгдсэн гээд энэ заавал ингэж очиж тийм нөхдүүд дээр аудит хийх шаардлага байдаг юм болов уу. Тэр чинь нөгөө гурав, дөрвөн айлтай нэг тийм очоод нэг их сүртэй аудит хийгээд байх шаардлагагүй, бараг энэ Монголд нь хийчихэж болдог шиг л надад санагдаад байгаа юм. Заавал тэнд очиж хийх ийм шаардлага байдаг юм болов уу гэсэн ийм асуулт байна.

            Мөн одоо энэ орон байраар хангах, орон сууцны дэмжлэг хувь хүмүүст олгох гээд 1 тэрбум төгрөг байна. Энэ одоо ямар учиртай байдаг юм бэ. Энийг буцалтгүй олгодог тусламж байдаг юм уу, эсвэл одоо урьдчилгааг нь одоо эндээс төлчихөөд дараа нь эргэж одоо албан хаагч нар нь буцааж төлдөг ийм юм байдаг юм уу. Энэ дээр бас нэг хариулт өгөхгүй юу. Баярлалаа.

            **Ц.Даваасүрэн:** -Зангад дарга хариулъя.

            **А.Зангад:** -За хариулъя. Юу гэж эхэллээ. Орон тооны нэмэгдлээр 1 тэрбум төгрөг байгаа. 4-өөс. Бусдууд нь аудитын технологийн зардал. Нөгөө нэг босоо бүтцэд орсонтой холбогдоод орон нутагт нь зохицуулагдаад шийдээд байдаг байсан зардлууд бас нэмэгдсэнтэй холбогдож гарч байгаа. Жишээлэх юм бол бүх аудитын байгууллагууд аймгийн аудитын газарт байрладаг. Одоо энэ жилээс эхлээд түрээсийн төлбөр төлдөг болох ёстой. Энэ бол төсөвт төсвийн алдагдалд нөлөөлөх ёсгүй. Яагаад гэвэл орон нутгийн төсвийн орлого болж очих ёстой гэх мэтээр.

            Манай төсөв дээр бол нэмэгдэж гарна. Орон нутгийн төсөвт бол орон нутгийн төсөвт өмчийн байранд байж байгаа учраас орлого нь болж очих ёстой. Нэгдсэн төсвийн алдагдал дээр бол нөлөөлөх ёсгүй гэх мэтээр ийм зардлууд бол. Хөрөнгө оруулалтан дээр гэхэд л одоо орон нутгаасаа шийдэж явж байсан жишээлбэл одоо нэг 22 нэгж чинь нэг жилд 3-4 машинаа шинэчлэх гэх мэтээр ийм ийм урд нь байсан зүйлүүд ингэж улсын төсөв уруу, ерөнхий аудиторын багц уруу шилжиж орж ирсэн ийм юмнууд байж байгаа. Гэх мэтээр нэмэгдсээр байгаад за гадаад арга хэмжээн дээр гадаад элчингийн шалгалтын асуудал. Энэ Сангийн сайдын төсөв дээр байсан зардал.

            Бид бол хараат бус нөхцөл байдлыг хангахын  тулд өөрийнхөө төсөв уруу шилжүүлж аваад бие дааж хийе гэж байгаа юм. Гадаад яам, Сангийн яам, Аудит гурав хамтраад яваад, аудит хийдэг. Нэг дипломат төлөөлөгчийн газар дээр 3 жилд нэг удаа шалгалт хийхээр ингэж цикл үүсгэж явдаг ийм зүйл. Энэ жил 2 дахин багасгаад 8, найман чиглэл болгож гаргасан. Энийг хийснээр яадаг юм гэхээр Гадаад харилцааны сайдын багцад үнэлгээ юм уу санхүүгийн тайлангийн аудитад нь үнэлгээ өгөх боломж гарч ирдэг юм. Энэ нь бол том хувь эзэлдэг учраас стандартаараа. Ийм л зүйл байгаа юм. Өөр ямар асуудал.

            **Ц.Даваасүрэн:** -Баярцогт гишүүн тодруулъя.

            **С.Баярцогт:** -Зангад даргаа, зөрөө чинь аягүй том харагдаад байгаа байхгүй юу. 2014 оных, 2015 оных. Тэгэхээр би батлагдсан 8.8 байна шүү дээ 2014 оны. Тэрэн дээр та нар чинь орон нутаг чинь ороогүй гээд байгаа шүү дээ.

            **А.Зангад:** -Орсон орсон.

            **С.Баярцогт:** -Орон нутаг чинь орчихсон юм уу.

            **А.Зангад:** -Ороод батлагдсан тийм.

            **С.Баярцогт:** -Би тэгээд одоо бол 6 нэмэгдээд байна шүү дээ.

            **А.Зангад:** -Тийм.

            **С.Баярцогт:** -Тэгээд 6 нэмэгдэж байгаагийнхаа задаргааг л та нар сайн тайлбарлахгүй бол дэмжигдэхгүй.

            **А.Зангад:** -6-1 нь хөрөнгө оруулалтан дээр,

            **С.Баярцогт:** -1.7 юм уу, 1 юм уу.

            **А.Зангад:** -1.7 л доо. Тэгэхдээ нэмэгдсэнээр нь яривал. Урсгал зардал дээр 4.5 явж байгаа л даа.

            **Б.Болор:** -Тэр орон сууцны дэмжлэг.

            **А.Зангад:** -Орон сууцны дэмжлэг дээр харин нэмэгдчихсэн байна. Энэ бас л нөгөө нэг энэ байгууллага бүхэн дээр л яриад байгаа. Ер нь цаашдаа байх юм уу, үгүй юм уу. Их Хурал юу гэж үзэж батлах юм. Манай дээр ноднин ч батлагдсан. Тэгээд л нөгөө нэг 8 хувийн зээлд хамаарагдахад нь урьдчилгаагий нь төлөх зарчмаар орон сууцны санхүүжүүлэлт уруу явдаг ийм зардал хүмүүс байгууллага бүр дээр л явдаг ийм дэмжлэг байгаа юм.

            Тэрийг нөгөө Үндэсний аудитын газрын хэмжээнд манай дээр яригддаг байсан бол одоо төрийн аудитын байгууллагуудын системийн хэмжээнд яригддаг болсон учраас хэмжээг нь нэмээд тавьчихсан байж байгаа. Ер нь бол яг нэг ийм шилжилтийн үе дээрээ ингэж төсөв огцом өсөөд, цаашдаа бол энэ түвшингээс буурахгүй, захиргааны шинж чанартай зардлыг бол бүгдийг нь урд өмнө төлөвлөлтгүй байж байгаа энэ оны тодотгосон гүйцэтгэл дээр барьж хянаж байгаа ийм л зарчимтай явж байгаа.

            **Ц.Даваасүрэн:** -За асуултад хариулж дууслаа. За санал. Тодруулах юм уу. Дахиад тодруулах гээд байгаа юм уу.

            **С.Баярцогт:** -2008 оны, одоо ингээд 4.5-аар нэмэгдэх бололцоогүй. За хөрөнгө оруулалтаа хасчих. Би урсгал дээр чинь яриад байна. Хөрөнгө оруулалт байхгүй гэж бодоод урсгал дээр чинь 4.5 нэмэгдэхгүй бол ямар гажиг үүсэх вэ. Яагаад гэвэл 8.8-аараа та нар өмнөх жил нь хийгээд явчихсан байна шүү дээ. Тэгэхээр чинь үр дүнгээ харагдахаар наадах чинь 50 хувийн...

            **Ц.Даваасүрэн:** -Сэлгэх гэсэн юмнуудаа хас. Тэгээд хэл. Тэд нар бол утгагүй.

            **С.Баярцогт:** -Би бол зүгээр ингээд тодорхой нэлээн прагматик рационалный түвшинд ярья гэж үзээд хасалт хийлээ гэж бодоход танайх яг үндсэн чиг үүргээ гүйцэтгэхэд зайлшгүй хэрэгцээтэй зардал чинь яг төд ...

            **Ц.Даваасүрэн:** -Зайлшгүй хэрэгцээтэй зардлууд ...бид нар дэмжихгүй шүү.

            **А.Зангад:** -Улсын чиг үүрэг гүйцэтгэхэд зайлшгүй хэрэгцээтэй байгаа, зайлшгүй үр дүн гаргадаг зардал бол тэр объектоор ажиллах, объектоор очиж аудит хийх зардал шүү дээ. Тэрийг урд нь бол захиргааны төсвөөр явж байсан. Ерөөсөө хэзээ ч тэр уруу явдаггүй. Яаман дээр очиж аудит хийгээд л цаашаа явж чаддаггүй.

            **Ц.Даваасүрэн:** -Тэр дүн чинь хэд юм.

            **А.Зангад:** -Тэр дүн алив хэлээдэх. Нөгөө 3 төрлөөрөө.

            **Ц.Даваасүрэн:** -Яг тэр 3 төрлөөрөө хэл дээр. Дүн дүнгээр нь хэл. Ер нь бол бид нар 20 хувиар бууруулах тийм чиглэлтэй байгаа шүү дээ Их Хурал тийм шийдвэр гаргачихсан нэмэх битгий хэл.

            **А.Зангад:** -Жишээлбэл обьектон дээр ажиллах албан томилолтын зардалд 600 сая аудит хийх.

            **Ц.Даваасүрэн:** -Шатахуун.

            **А.Зангад:** -Шатахуунаа гаргаад ир. Тээвэр шатахуун 266 сая гэх мэтээр ингээд.

            **Ц.Даваасүрэн:** -Энэ чинь өөрөө. Энэ шатахуун чинь нөгөө сэлбэх ороод уу.

           **А.Зангад:** -Үгүй. Нөгөө обьект төсөв захиалгатай аудитууд дээр объектоор явж шалгалт хийх. Тийм 1.2 гэх мэтээр. Энэ нөгөө нэг сая царцаасан барилга дээр хийсэн аудит бий шүү дээ. Энд гарсан зардлыг чинь.

            **Ц.Даваасүрэн:** -Тэр чинь нэг удаагийн арга хэмжээ байхгүй юу.

            **А.Зангад:** -Бүх томилолт, бүх аудит яг тэгж хийгдэх ёстой л гээд байгаа шүү дээ. Объект дээр очиж ажиллах ёстой. Стандарт нь тэгж шаардаад байгаа.

            **Ц.Даваасүрэн:** -За өмнө нь хийж болоод л ирсэн юм даа. Наадах чинь харин хаашаа юм бэ дээ. За асуулт асууж дууссан. Санал хэлэх гишүүд. Санал байна уу Оюунхорол гишүүн. Өөр санал байна уу. Баярцогт гишүүн. Болор гишүүн санал байхгүй юу. За энэ хоёр гишүүнээр. Санал хэлэх юм уу, үгүй юу.

            **Б.Болор:** -Санал уу. За яршиг даа яршиг.

            **Ц.Даваасүрэн:** -За ингээд 2 гишүүнээр тасаллаа. Оюунхорол гишүүн.

            **Д.Оюунхорол:** -Энэ төсвийн батлагдсан хууль хэрэгжих үйл явцад гарч байгаа алдаа завхрал маш ихтэй байгаа. Тийм учраас би одоо яг Улсын Их Хурлын дэргэдэх байгууллага аудитын байгууллагын үйл ажиллагааг сайн байлгах, хяналт тавих бүх нөхцөл боломжоор нь Монгол Улсын Их Хурал өөрөө хангаж өгөх шаардлагатай гэж үзэж байгаа юм. Яагаад гэвэл бид аудитын газраасаа маш их зүйлийг шаардаж, бас хүсэж хүлээж байгаа.

            Өнөөдөр төсвийг одоо жинхэнэ утгаар нь манах манаач нь бол хариуцлага тооцох эзэд нь бол та нар аа. Тийм учраас өнөөдөр энэ тодорхой хэмжээний зардал нэмэгдүүлэх, орон тоо нэмэгдэх энэ асуудлыг нь бол шийдээд өгчих хэрэгтэй. Үр өгөөжөөр нь хэд дахин нөхөгдөх тийм боломж төсвийг хамгаалах тийм боломж бол бүрдэнээ гэж үзэж байгаа юм.

            Тийм учраас эдний төсвийг бол боломжийн өөрийнх нь одоо тооцож оруулж ирж байгаа үйл ажиллагаагаа хэвийн явуулчих тэр боломжоор нь хангаж өгөх нь бол Монгол Улсын Их Хурлын үүрэг байх аа гэж бодож байна. Тийм учраас оруулж ирсэн төсвийг нь дэмжих саналтай байна.

            **Ц.Даваасүрэн:** -Дэмжих саналтай байна гэж байна. Баярцогт гишүүн.

            **С.Баярцогт:** -Би яах вэ Оюунхорол гишүүн одоо сайхан санал хэлж байна л даа. Тэгээд би бол нэг л юм сайн ойлгохгүй байгаа юм. Та нар төсвийн хязгаар чинь 7.2 байхгүй юу танайх. Тэгэхдээ би харин тэгээд та нар ингээд санхүүгийн хүмүүс чинь юмаа сайн тайлбарлаж чадахгүй байна л гэж хэлэх гээд байхгүй юу. Тэрнээс Сангийн яам чинь зүв зүгээр байж байгаад төсвийн хязгаарыг хасна гэж байхгүй шүү дээ.

            Яагаад гэвэл наадах чинь ганцхан байгууллагынхыг хасаж байгаа биш байхгүй юу. Би тэгээд Даваасүрэн даргыг бас анхааралтай энэ зүйл дээр хандаасай гэж бодож байгаа юм. Бид нар өөрсдөө ингээд чиглэл гаргаад өгөхдөө урсгалыг 20 хувиар гээд. Одоо тэрэн дээрээ зүйл анги заагаагүй шүү. Урсгалыг бүхэлд нь 20 хувь гээд. Ингээд Улсын Их Хурлын шийдвэр гаргачихсан.

            Дээрээс нь Сангийн яам, Эдийн засгийн яам хоёр бол 2015 онд бол өсөлт нь буурна гээд байгаа шүү дээ. Одоо 2014 оныхоос буурна. ДНБ-ний хэмжээ ч гэсэн. Эдийн засаг чинь ерөнхийдөө буурч байхад ингээд урсгалаа ч, хөрөнгө оруулалтаа ч багасгая гэсэн ийм санал тавиад байгаа. Би бол аудитыг бол ойлгож байгаа. Аудит бол шинэчлэгдээд одоо та нар нэг шилжилт уруугаа явж байна шүү дээ. Миний бодлоор бол аудит та нар нэг жил ингээд 50 хувь нэмэгдүүлэхгүйгээр 30 жилээр ингээд үзүүлээд, бид нар ингээд 25 хувь, 40 хувь, 40 хувиар ингээд нэмэгдүүлээд 100 хувь шилжилтээ хийе гэдэг ийм санал гаргавал уг нь надаа бол жаахан амьдралд ойрхон санагдаад байгаа юм.

            Тэгэхгүй яг ингээд үнэхээр хүнд байгаа жил дээр нь бид нар шилжилт хийж байгаа нь энээ гээд шууд одоо ингээд 8.8 байж байснаа одоо шууд 14.9 болгоод ингээд батлахад аягүй хүнд сонсогдох байхгүй юу. Бусад байгууллагууддаа ч гэсэн буруу үлгэр жишээ болно.

            Тэгээд би бол хувьдаа ямар саналтай байна гэхээр та нар зүгээр тооцож болж байна уу, үгүй юу. 8.8 гүйцэтгэлээ хараад, тэгээд зайлшгүй байгаа одоо жишээ нь саяны сэлгээгээр ингээд унаа шатахуунаа оруулахад 1.2 нэмэгдэж байна шүү дээ. Тэгэхэд бол би танайхыг одоо.. 11-ээр батлахад хөрөнгө оруулалтыг чинь тусад нь ярья. Хөрөнгө оруулалтын 1 бий шүү дээ. Тэгээд хөрөнгө оруулалт зайлшгүй шаардлагатай гэвэл ингээд 12-оор ч юм уу тийм ээ ингээд энэ жилдээ хийгээд. Дараа жил нь та нар ингээд шилжилт хийсэн, протоколд тусгуулаад яваад, дараа жил бас л бид нар батална шүү дээ. Тэрэн дээрээ 13 болгодог ч юм уу ингэж явсаар байгаад 14, 15 уруугаа тэмүүлбэл яасан юм бэ.

            Тэгэхгүй яг энэ удаа одоо бид нар орж ирээд л ингээд батлах юм бол өөрсдөө шийдвэрээ гаргачихдаг, 20 хувиар бууруул урсгал зардлаа. Хөрөнгө оруулалтуудаа царцаа гээд ингээд шийдвэр гаргачихаад ингээд одоо Улсын Их Хурал нь ч өөрөө зөрчөөд, аудит дээрээ ч юмаа нэмж өгөөд ингээд байх юм бол жаахан буруу харагдана.

            Тийм учраас зүгээр миний санал та нар хүлээж авах бололцоотой санал байна уу, үгүй юу. Энийг бодооч ээ гэж хэлж байхгүй юу. Би бол барагдвал тийм л санал хэлмээр байна. 8.8 гүйцэтгэл, дээр нь 1.2. дээрээс нь дахиад хөрөнгө оруулалтын тодорхой хувийг нь яриад л, тэгээд энэ удаа баталчихвал яасан юм бэ гэсэн ийм л саналтай байна.

            **Ц.Даваасүрэн:** -Тийм, ер нь бид нар бол ер нь би ямар санал гаргах гэж байна вэ гэвэл гүйцэтгэлийн хэмжээнд нь санал гаргах гээд байна. Бууруулахгүйгээр, 20 хувиар нь бууруулахгүйгээр. Тийм учраас та нар яг одоо бодитой үнэхээрийн би бас зүгээр нэг зүйл дээр эргэлзээд байна. Эхний хагас жилд та нар манайд ганцхан тайлан оруулж ирсэн. Яахав нөгөө одоо 243-ыг л тооцвол нэг 2 юм уу даа. Өөрсдөө хангалттай сайн ажиллаж харагдахгүй байгаа учраас бол надад нэмэх санал алга.

            Тийм учраас үнэхээр зайлшгүй гэж үзэж байгаа ганц хоёр зардлаа л хэл. Тэгвэл бид нар тэр хэмжээнд чинь нэмэх тухай ярья. Тэрнээс биш одоогийн оруулж ирснээр бол тэгж дэмжих бололцоо байхгүй. Яагаад гэвэл бид нар бүх байгууллагууддаа тийм чиглэл өгсөн. Их Хурал жишээлбэл одоо хөрөнгө оруулалтын зардлаасаа зарим зардлаас нь татгалзаж байна шүү дээ. За яг зайлшгүйгээ л хэл. Зангад дарга.

           **А.Зангад:** -Зайлшгүйн хувьд бол би түрүүн бас хэлсэн. Тэр аудитын технологийн зардал дээр.

            **Ц.Даваасүрэн:** -Хэд юм тэрийгээ ийм зардал дээр.

            **А.Зангад:** -Зүгээр шууд. Баярцогт гишүүний санал бол энэ одоо аудитын төсвийг Төсвийн байнгын хороон дээр ингэж яриад Төсвийн байнгын хорооны бодлогоор шийдэж болж байгаа ийм хуулийн орчинтой болчихсон учраас л ийм санал оруулж ирээд байна. Та нарын санал ингээд хэлэлцэгдээд дэмжигдэхэд би хүлээж аваад л хэрэгжүүлнэ. Ийм л зүйл шүү дээ.

            Зайлшгүй нь бол аудитынхаа технологийн зардлыг л сайн барьж өгөөрэй л гэж хүсэж байгаа юм.

            **Ц.Даваасүрэн:** -Тэр нь хэд юм.

            **А.Зангад:** -Тэр нь саяын миний ярьдаг одоо 1.2 болчихлоо шүү дээ нэмээд яг. Бид нар салгаж нэмээгүй явж байна.

            **Ц.Даваасүрэн:** -4.2-оор нь яах уу.

            **А.Зангад:** -Тийм.

            **Ц.Даваасүрэн:** -Бишээ. 9 аравны хэд болно шүү дээ. 10 болж байна уу. Тэгвэл би санал хураалт явуулна. Зайлшгүй шүү. Яагаад гэвэл бид нар бусад бүх байгууллагууд дээр 20 хувиа хас гэж Их Хурал шийдвэр гаргачихаад, өнөөдөр бид нар Байнгын хороо 20 хувийг нь хасаагүй бүр нэмэх тухай ярьж байна шүү дээ. Тийм учраас яах вэ Их Хурлын байгууллага бид нар аудитынхаа хэвийн үйл ажиллагааг бас одоо хангах зорилгоор бол бүр үнэхээрийн зайлшгүй байгаа одоо саяын хэлсэн зардлын хүрээнд бол ярья.

            **А.Зангад:** -Зүгээр нэмж тодруулахад Баярцогт гишүүний ярьсан зүйл Сангийн яаман дээр та нар хамгаалж чадаагүй тухай асуудал байгаа юм л даа. Энэ дээр бол Сангийн яаман дээр тэгж хэлэлцүүлэхгүй, энд хэлэлцүүлэх ёстой хуулийн чинь өөрчлөлт ийм л гэж үзсэн.

            **Ц.Даваасүрэн:** -Тиймээ тийм.

            **А.Зангад:** -Сангийн яаман дээр бол өчнөөн юм болсон.

            **Ц.Даваасүрэн:** -Тэр бол яах вэ.

            **А.Зангад:** -Тэр бол яриад хэрэггүй.

            **Ц.Даваасүрэн:** -Одоо бол нөгөө Их Хурлынхаа бүтцийн энэ байгууллагын хувьд бол бид нар хуулиараа өөрчлөлт хийгээд, Байнгын хороо батлаад, хянаад тэгээд шууд .. рүү хүргүүлдэг болчихсон учраас бол энд бид өөрсдөө шийдье. Гэхдээ Их Хурлаас гарсан шийдвэр чинь 20 хувиар бууруул гэсэн чиглэл өгчихсөн байгаа шүү  дээ бүх байгууллагуудад.

            Тийм учраас бид нар бас түүнийхээ хүрээнд тодорхой зарчим баримтлахгүй бол 60 хувиар энэ тэр өсгөж болохгүй ээ. Баярцогт.

            **С.Баярцогт:** -Гэхдээ Даваасүрэн даргаа ийм байхгүй юу. Бид нар яг ингээд Сангийн яамтай ярилцахгүйгээр энд төсөв баталдаг нь бол үнэн. Гэхдээ Сангийн яам чинь Монгол Улсын нийт төсвийн төсвийн хязгаарыг хийж байгаа байхгүй юу. Тэгээд тэрэн дээр та нар байр сууриа бас ойлгуулахгүй бол тэр хүмүүс чинь тэнгэрийн тоо авч тавихгүй шүү дээ. Би бол хувьдаа бодож байна. 8.8 байж байгаад гүйцэтгэлээр нь танайхаас аягүй бол 20 хувь гэж хэлээд л тэгээд 7.2 уруу буулгачихсан байх. Тэгэхээр тэр үндэслэлийг нь одоо та нар өөрсдөө бодох хэрэгтэй шүү дээ.

            Одоо энэ өмнөх Улсын Их Хурлын төсвийг сая хэлэлцлээ шүү дээ. Тэр чинь Улсын Их Хурлын төсөв өөртөө саналаа өгөхдөө 25-аар өгөөд л, хязгаар чинь 23-аар буулгаж ирээд л, яг 23-таа бариулаад л урсгалаа оруулж ирж байгаа байхгүй юу. Тэгэхээр бол ийм байдлаар бол бүх байгууллагад хандахгүй бол нэг байгууллагаа өм цөм аваад л явах юм бол тэр 20 хувь гэдэг шийдвэр чинь бол гарахгүй ээ.

            Тэгээд би 2 зүйлийг анхааруулж хэлэх гээд байгаа байхгүй юу. Энд баталдаг нь үнэн. Тэгэхдээ Сангийн яаманд төсвийн хязгаар дээрээ та нар бол тайлбаруудаа сайн өгч байх ёстой. Энэнээс өөр гарц байхгүй.

            **Ц.Даваасүрэн:** -Зангад даргаа. Та нар чинь өөрсдөө нэг аудит одоо ялангуяа энэ чиглэлээр дүгнэлт оруулж ирдэг газрууд шүү дээ. Саяхан оруулж ирэхдээ нөгөө гадаад томилолтын зардал гээд л бас энэ дээр нэлээн асуудлууд яригдсан. Тийм учраас аудит, Их Хурал хоёр бол бас энэ дээр бас үлгэр жишээ байхгүй бол болохгүй шүү дээ.

            Тийм учраас бид нар зүгээр бууруулахыг нь бол одоо бас аудитын шинэчлэлт явагдаж байгаа учраас бол буруулахгүй байя. Тодорхой үнэхээрийн ахиц дэвшил гарахаар хяналтын хүрээнд ийм ганц хоёр зардлууд дээр бол ярья л гэсэн ийм чиглэлтэй байгаад байна. За Зангад дарга.

            **А.Зангад:** -Тэгэхээр энэ Төсвийн байнгын хороон дээр хэлэлцээд ингээд гаргах шийдвэрийг бол бид нар хүлээж аваад биелүүлнээ. Бид нар бол асуудлаа илрүүлж, саналаа тавьж оруулж ирсэн. Одоо энэ дээр бол одоо оновчтой, зүйтэй саналууд тактикийн хувьд яаж одоо энэ бүрэн хэмжээнд хүрэх вэ гэдгээ хоёр, гурван үе шаттайгаар явах Баярцогт гишүүний санал дээр бол би хүлээж авахгүй энэ тэр гэх ямар ч асуудал байхгүй. Зайлшгүй нь бол түрүүний ярьсан технологийн хоёр зардал, тэгээд тэр орон тооны зардал. Тэр чинь бол ажлын обьем ихэсгэж байгаа нөөц аудит хийх нөөцийг шууд ихэсгэж байгаа. Еще 5 мянган хүн төрийн аудит хийнэ. Тэгээд үр дүнг нь авна гэсэн ийм зардлууд учраас энэ 3 дээр та бүхэн маань дэмжлэг өгөөд.

            **Ц.Даваасүрэн:** -25 чинь хэд билээ.

            **А.Зангад:** -1 тэрбум.

            **Ц.Даваасүрэн:** -Тэгэхээр наадах чинь их юмаа.

            **А.Зангад:** -Тэгээд ер нь бол 10, 11 дээр очиход бол зохицуулалтаа хийгээд явахад дараагийн шатны үнэхээр их ажил байгаа.

            **Ц.Даваасүрэн:** -За яах вэ бид нар тэр нөгөө нэг 1.2-оо бол нэмэгдүүлье. Тийм санал хураалт одоо би явуулъя. Тэгээд тэр орон тооны асуудлуудыг бид нар төсөв одоо Улсын Их Хурлаар хэлэлцэгдэх тэр хугацаанд нэг судлаадахъя за юу.

            **А.Зангад:** -Орон тоо ч ноднин батлуулчихсан орон тоо шүү дээ. Байнгын хороогоор дээд хязгаарыг батлуулсан.

            **Ц.Даваасүрэн:** -Энэ 25 чинь уу.

            **А.Зангад:** -Тийм.

            **Ц.Даваасүрэн:** -Батлагдчихсан юм уу. Төсвөө аваагүй байгаад байгаа юм уу.

            **М.Туул:** -Төсвөө аваагүй ноднингийн төсвөөрөө явж байгаа.

            **Ц.Даваасүрэн:** -Тэгэхээр чинь 2.2-оор нэмэх болчихоод байна тийм ээ. 10.4 үү. 11 үү.

            **А.Зангад:** -Тийм.

            **Ц.Даваасүрэн:** -Тэгвэл ийм санал хураалт явуулъя гишүүд ээ. Одоогийн оруулж ирж байгаа зарчмын зөрүүтэй саналын томьёолол. За Улсын Их Хурлын гишүүн Даваасүрэн, Баярцогт. Тийм буулгах санал оруулах гэж байна би. Тийм.

            Аудитын төсвийн. Та тайлбар санал байна уу. Асуулт дуусчихсан л даа. Та зүгээр тайлбар хэлчих юм уу. Сангийн яам нь болохоор 20 хувиар бууруулъя гэж байгаа байхгүй юу бүр. 7.1-ийг. Нөгөө Их Хурал чиглэл өгчихсөн шүү дээ. Тэгэхдээ бид бол яах вэ эдний шинэчлэл явагдаж байгаа учраас бүр зайлшгүй 3 төрлийн зардал дээр нэмье гээд байна л даа. Бид нарын баталсан нэг орон тоо байгаа юм байна. Нөгөө нэг эдний.

            **С.Баярцогт:** -Өөрснийх нь оруулж ирсэн саналыг 3.9-өөр буурч байгаа билүү.

            **Ц.Даваасүрэн:** -Тийм, тийм биз. Би ингээд хэлчихээр тэрүүгээр болно шүү. 3.9 тийм ээ. Тэгээд нэмэгдэж байгаа нь хэд билээ. 2 аравны.

            **Д.Дэмбэрэл:** -Одоо ингээд л өгчихье л дөө. Орж ирсний тэр 3.9-өөр буулаа гээд.

            **Ц.Даваасүрэн:** -Тэгэх үү.

            **А.Зангад:** -Тийм, тэгээд л ганцхан тийм.

            **Д.Дэмбэрэл:** -Тэгэхгүй бол наадах чинь.

            **Ц.Даваасүрэн:** -Тэгье тэгье. Улсын Их Хурлын гишүүн Дэмбэрэл, Даваасүрэн, Баярцогт нарын гаргасан зарчмын зөрүүтэй саналын томьёолол. 3.9.

            **Д.Дэмбэрэл:** -Тэр 3.9-өө одоогийн орж ирж байгаа төсвийг нь буулгаад баталъя гэдэг зарчмаар санал хураалгая.

            **Ц.Даваасүрэн:** -Үндэсний аудитын газрын 2015 оны төсвийн төсөлд саналын томьёолол. Үндэсний аудитын газраас оруулж ирсэн 2015 оны төсвийн төслийн саналыг 3.9 тэрбум төгрөгөөр бууруулж, хянах нь зүйтэй гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү. 10-9. Дэмжигдсэн байна.

            Төрийн аудитын тухай хуулийн 8.1-д төрийн аудитын байгууллага улсын төсвөөс санхүүжнэ. Монгол Улсын Ерөнхий аудитор, төрийн аудитын байгууллагын төсвийн төслийг хянуулахаар Улсын Их Хурлын Төсвийн байнгын хороонд оруулан. Байнгын хороо хянаад, зөвшөөрөгдсөн төсвийн төслийг улсын төсөвт нэгтгүүлэхээр төсвийн асуудал эрхэлсэн төрийн захиргааны төв байгууллагад хүргүүлнэ гэсэн ийм заалттай.

            Энэ заалтын дагуу Үндэсний аудитын газрын 2015 оны төсвийн төслийг Улсын Их Хурлын гишүүдээс гаргасан саналыг төсөлд тусгаж, 3.9 тэрбум төгрөг бууруулсан дүнг хянан зөвшөөрч, төрийн захиргааны төв байгууллагад хүргүүлэх нь зүйтэй гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү. 10-9. Дэмжигдсэн байна.

            Үүгээр Үндэсний аудитын газрын 2015 оны төсвийн төслийг хэлэлцэж дууслаа. Баярлалаа.

          **Гурав дахь асуудал.**

            **Ц.Даваасүрэн:** -**Шүүхийн ерөнхий зөвлөлийн 2015 оны төсвийн төсөл.**

            Төслийн талаарх танилцуулгыг Шүүхийн ерөнхий зөвлөлийн Гүйцэтгэх нарийн бичгийн дарга Мэндсайхан танилцуулна. За танилцуулъя.

            **Т.Мэндсайхан:** -Улсын Их Хурлын гишүүддээ Бүх шатны шүүхийн 2015 оны төсвийн төслийг танилцуулъя.

            Шүүхийн тухай хуулийн 28.4-т заасны дагуу бүх шатны шүүхийн төсвийг Их Хуралд шууд өргөн мэдүүлдэг шүүхийн анги зүйл. Улсын төсөвт орохдоо Шүүхийн ерөнхий зөвлөл ба Улсын дээд шүүхийн ерөнхий шүүгч гэсэн Ерөнхийлөн захирагчаар 2 хуваагдаж тусгадаг аа. Бид нар 2015 оны төсвийн төслийг боловсруулахдаа үндсэндээ 2 үндсэн зарчмыг баримталсан байгаа.

            Нэгдүгээрт нь бол 2013 оноос хэрэгжиж эхэлсэн Шүүхийн тухай багц хуулийг хэрэгжүүлэх. Хоёрдугаарт нь, шүүхийн бие даасан байдал, шүүгчийн хараат бус байдлыг хангахтай холбогдсон эдийн засгийн баталгааг хангах гэсэн ийм үндсэн 2 зарчмыг баримталсан байгаа.

            Би дотор нь 2 хуваагаад ярьчихъя. Урсгал төсвийн талаар.

            Урсгал төсвийг бид нар боловсруулахдаа хамгийн гол нь Их Хурлын 2013 оны 12 дугаар тогтоолоор батлагдсан Шүүхийн орон тоог, орон тоонд хүрэх ийм зорилтыг үе шаттайгаар хэрэгжүүлэх хүрээнд  одоо тооцсон байгаа. Тухайлбал, өнөөдөр энэ 2014 оны эцсийн байдлаар одоо явагдаж байгаа Шүүгчийн сонгон шалгаруулалтын үр дүнгээр шүүгчдийн тоо 486-д хүрэхээр байгаа. Энэ тоо ер нь бол 2002 он гэхэд л 400 орон тоотой байсан. Энэ шүүгчийн орон тоо бол нэмэгдэхгүй байж байгаад энэ жил бид нар 70 шүүгчийн орон тоо шинээр авахаар яриад, сая 46 томилогдсон. Үлдсэн 9 томилогдоно. Ингээд 486 болно гэж тооцож байгаа.

            2015 онд нэмээд 45 шүүгчийн орон тоог нэмэхээр тооцож байгаа. Ингэлээ гээд үзэхэд бол шүүгчийн орон тоо бол дахиад бараг нэг 150, 160 орон тоо дутуу байгаа. Дутуу байхаар одоо тооцоо гарч байна. Шүүгчийн орон тоог дагаад хуулийн дагуу шүүгч болон шүүхийн шүүгчийн туслахтай байх ёстой. Дээр нь нэмээд 2 шүүгчийн дунд нарийн бичгийн даргын орон тоо яригддаг. Тийм учраас 45-аар нь тоогоо дагаад 67 шүүхийн захиргааны ажилтны асуудал яригданаа.

            Энэ байдлыг үндэслээд манай энэ 2015 оны төсвийн төсөл бол үндсэндээ урсгал зардлаа бид нар 15 тэрбумаар нэмэгдүүлэх ийм тооцоо гаргасан байгаа. Энэ бол хуульд нийцүүлээд хийж байгаа ийм тооцоо.

            Хоёр дахь чиглэлээр нь би тодотгоод ярихад энэ бол хөрөнгө оруулалттай холбоотой асуудал. Хуулиараа шүүх бол өөрийн гэсэн байртай байна гэсэн. Шүүх болон дэргэдээ тамгын газартай байх ёстой. Одоогоор бол нийтдээ улсын хэмжээнд Дээд шүүхийг оролцуулаад 79 шүүх ажиллаж байна. Эдгээр шүүхэд захиргааны үйлчилгээ үзүүлж байгаа 41 Тамгын газар ажиллаж байна. Энд нарийн тооцоод үзэх юм бол 15 шүүхийн өмнө 44 тамгын газраас 15 шүүхийн тамгын газар бол хуульд заасан шаардлага хангахгүй байранд байна. Өөрөөр хэлбэл төрийн захиргааны байгууллагатай хамт үйл ажиллагаа явуулж байна. Зарим нь түрээсийн байранд байна гэх мэтчилэнгээр.

            Түүнээс бид нар үндэслээд 6 анхан болон давж заалдах шатны шүүхийн байрыг дээр нь дээд шүүхийн байр гээд 7 одоо шүүхийн байрын асуудлыг хөрөнгө оруулалтаар шийдэх ёстой юмаа гэсэн ийм саналыг бол хуулийнхаа дагуу гаргаж байгаа юмаа. Энэ хөрөнгө оруулалтын зардал хэрвээ тооцоод үзэх юм бол 65.7 тэрбум гарахаар ийм тооцоо байгаа.

            Нийслэлийн хэмжээнд аваад үзэх юм бол сая шинэ зохион байгуулалтад байгаа тухайлбал иргэний хэргийн 1 дүгээр шүүх, 2 дугаар шүүх гээд үндсэндээ байр нь багтахгүй, маш хэцүү байдалтай байж байгаа. Зөвхөн нэг өдөрт 20 шүүх хуралдаан хийхэд ердөө 3-хан заалттай. Шүүхийн одоо үйлчилгээг хүргэхэд үнэхээр хүндрэлтэй ийм асуудлууд байгаа. Гэтэл нөгөө талдаа шүүхийн байгууллага, тухайлбал Иргэний шүүх бол иргэдэд үйлчилгээ үзүүлдэг, зөвхөн одоо энэ хагас жилийн байдлаар гэхэд 2.5 тэрбум төгрөгийг тэмдэгтийн хураамж хэлбэрээр оруулж байгаа.

 Тэр үйлчилгээ үзүүлэхдээ хүртэл одоо энэ доголдсон байдалтай ийм байгаа учраас ялангуяа энэ 2015 онд хэдийгээр эдийн засгийн байдал хүнд байгаа боловч энэ шүүхийн хараат бус байдал, ялангуяа шүүх өөрөө энэ хөрөнгө оруулалт, эдийн засгийн өсөлтөд нөлөөтэй байдаг учраас хөрөнгө оруулалтын асуудлыг бас Их Хурлын эрхэм гишүүдийг шийдэж өгөөч ээ гэдэг хүсэлтийг онцгойлон тавьж байна. Учир нь 2014 онд ч гэсэн энэ асуудал хөрөнгө оруулалтын асуудал 0 байсан.

            Одоо 2015 онд ямар нэгэн байдлаар шүүхийн одоо шинэтгэлд хувь нэмрээ оруулж хөрөнгө оруулалт дээр энэ баригдаж байгаа 7 шүүхийн байрнаас тодорхой асуудлыг шийдэж өгнө үү гэсэн ийм хүсэлтийг тавьж байгаа юмаа. Тэгээд тодорхой асуултууд гарах юм бол хариулъя.

            Улсын дээд шүүхийн хувьд бол Улсын дээд шүүхийн Тамгын газрын дарга ирчихсэн байгаа. Би бас тодотгоод цааш нь яг Улсын дээд шүүхтэй холбоотой зарим асуудлыг ярьчих болов уу гэж бодож байна.

            **Ц.Даваасүрэн:** -Танилцуулга хийгдсэн юм чинь асуултад хариулахаараа нэмээд явчихъя. Асуултад хариулахад нэмээд явчихъя.

            Саяын танилцуулгатай холбогдуулаад асуух асуулттай гишүүдийн нэрийг авъя. Болор гишүүн, Баярцогт гишүүн, өөр гишүүд байна уу асуулттай. Алга уу. Энэ 2 гишүүнээр тасаллаа. Болор гишүүн асуултаа асууя.

            **Б.Болор:** -Баярлалаа. Тэгэхээр би бас энийг ингээд хараад сууж байна л даа. Тэгээд намар болохоор бид нар дахиад л төсөв хэлэлцээд л явахаар ингээд бөөн асуудлууд гарч ирнэ. Тэгээд аль болох дэмжээд л, асуудлуудыг нь шийдээд явъя гэсэн ийм зарчим барьж ажилладаг л даа.

            Тэгэхдээ энэ шүүхийнхэн чинь одоо мэдэхгүй Монгол Улсад амьдарч байгаа л улсууд баймаар юм. Эсвэл одоо саран дээрээс буугаад ирсэн улсууд байдаг юм уу. Өнөөдрийн нөхцөл байдал, эдийн засгийн нөхцөл байдал ямар байгаа гэдгийг та бүхэн бүгд мэдэж байгаа шүү дээ. Тэгээд 2015, 2016, 2017 оны төсөөлөл гээд цаашаагаа болохоор их сайхан буулгачихсан байгаа байхгүй юу. Тэр үед нь бол одоо бид нар хасчихна гэж байгаа юм байлгүй.

            Тэгээд одоо үнэ нэмэгдээд энэ чинь жаахан бодитой баймаар байна шүү дээ. Ийм боломж нь Монгол Улсад чинь байхгүй шүү дээ. Хууль их ярьж байна, хуулиараа ярих юм бол шаардлага хангахгүй байранд ер нь бүгд л байгаа шүү дээ. Сая хүртэл энэ төрийн ордон ч гэсэн шаардлага хангахгүй улаан паспортаа авчихсан ийм байгаа байр л гэж байна. Хөдөө орон нутгуудад одоо бараг бүх байрнууд л ийм байгаа шүү дээ. Засаг даргын Тамгын газрууд.

            Тэгэхээр бүгдээрээ бие биенийгээ, нэг нэгийгээ ойлгоод, энэ улсаа бодоод энэ 2015 онд одоо ийм аймаар та нар хар л даа зөрүүгээ өнгөрсөн жилийнхтэй харьцуулаад үз. 2.5, бараг 3 дахин шахуу л нэмсэн юугаа. Түрүүн жил бол бид нар бас нэлээн ярилцаж, нэлээн юм болж байж Сангийн яамны оруулж ирсэн саналыг бол бас арай ч ингэж болохгүй юмаа гээд одоо та бид хэд зөндөө ярилцаж байгаад л шийдэж байсан шүү дээ.

            Тэгээд би бол одоо та нарыг эсэргүүцээд ингээд яагаад байгаа юм биш шүү дээ. Тэгэхдээ дараа нь дахиад л бид нар намар энэ төсвийг ярина шүү дээ. Төсөв яриад л явахад энэ чинь ямар ч боломжгүй юм оруулж ирж байгаа байхгүй юу. Одоо ингээд 143 тэрбум төгрөг гэж орж ирж байна шүү дээ. Энэ жил 61 байсан. Тэгээд энэ хөрөнгө оруулалт, энэ авто машин, тавилга, техник хэрэгсэл, орон сууц, албан конторын барилга энэ байна л даа. Нийтдээ 65 тэрбум төгрөг. Ийм байж болохгүй шүү дээ. Энийг бол эргэж харах хэрэгтэй. Би ойлгож байна л даа. Одоо өөдөөс тэгэхээр баахан хууль ярина /**соронзон хальснаас буулгасан Д.Энэбиш/.**

 **Б.Болор:** -Мэдээлэл, сурталчилгааны зардал гэхэд бараг 3 дахин нэмээд ороод ирсэн байх жишээтэй ч юм уу. Техник хэрэгсэл гээд байж байна. Албан контор энэ юмнуудаа больчхож болдоггүй юм уу? Энэ юмнуудаа тэсээд, тэвчээд явчхаж болохгүй байгаа юм уу? Энэ дээр нэг хариулт өгөөч.

 **Ц.Даваасүрэн:**  -Хэн хариулах вэ? Хариулъя. Тамгын газраас хариулах бол бас хариулъя. Гэхдээ та нар жаахан бодитой хандахгүй бол энэ чинь юу ч үгүй болж мэдэхээр дүн байна шүү.

 **Т.Мэндсайхан:**  -Бас хууль ярих гэж байна л даа. Хуулиараа бол шүүхийн өмнө нь батлагдсан төсвийг бууруулахгүй гэдэг ийм Шүүхийн тухай хуулийн заалт байгаа юм.

 **Ц.Даваасүрэн:**  -Бууруулахгүй гэвэл бид нар өнгөрсөн оны, одоогийн энэ гүйцэтгэлээр чинь баталчхаж болно л доо.

 **Т.Мэндсайхан:**  -Сангийн яамнаас ирсэн хязгаар бол Дээд шүүхтэй нийлээд 57 тэрбумаар баталсан байгаа. Өмнөх манай төсөл бол Дээд шүүхтэй хамтдаа 61.8-аар байгаа юм. Ямар ч гэсэн Сангийн яам бол бууруул гэдэг ийм хязгаар өгчихсөн байгаа юм. Бид нар хуулийнхаа шаардлагыг бариад энэ төсвийг хийсэн. Өөр бид нарт нэгэнт Монгол Улсын хууль байгаа учраас тэрийг хэрэгжүүлэхийн тулд энэ дээр шаардлагатай хөрөнгө мөнгөндөө тусгахаас өөр арга байгаа юм. Мэдээж, та бүгд шийдвэрээ гаргадаг учраас ямар чиглэл өгнө, тэр хэмжээгээр бид нар бас зохистой зардлуудаа багасгах, өнгөрсөн төсвөөсөө бууруулахгүй хэмжээнд, дээр нь Их Хурлын тогтоолоор батлагдсан 45 шүүгчийн орон тоогоо нэмүүлэх, түүнийг дагасан хуулийн дагуу байх ёстой орон тоогоо нэмүүлэх хэмжээний зардлуудаа нэмүүлээд авчих ийм л саналтай байгаа юм.

 **Ц.Даваасүрэн:**  -Тамгын газраас.

 **Б.Наранпүрэв:**  -Дээд шүүхийн Тамгын газрын хувьд төсвийн хязгаарыг батлахдаа 2015 оныхыг 3.1 тэрбум төгрөгөөр баталсан байна. Энэ нь бид нарын төсөөлж, төлөвлөснөөр зөвхөн Улсын дээд шүүхийн шүүгчдийн болон захиргааны ажилчдын 2015 оны бүтэн жилийн цалингийн сангийн дүн 3.2 тэрбум төгрөг байгаа. Өөрөөр хэлбэл, 2015 онд энэ батлагдсан хязгаараар төсөв батлагдлаа гэж тооцвол бид нар цалингаа 100 сая төгрөгөөр дутуу олгоно гэсэн үг. Цаана нь бид нарыг юу хүлээж байгаа вэ гэвэл бараа, үйлчилгээний бусад зардал буюу бараа, үйлчилгээний бүтэц тэр чигтээ хаягдаж байгаа.

 Улсын дээд шүүх бол сүүлийн дөрөв, таван жил бараа, үйлчилгээний бусад зардал 500 сая төгрөгөөс хэтрээгүй, өсөөгүй. Өнөө жил бас сая Төсвийн тухай хуульд нэмэлт, өөрчлөлт оруулаад бас тэндээс хасагдсан. Энэ жил гэхэд жишээлбэл, 400 сая, өмнө нь явж байсан дөрвөн жилээсээ 100 сая төгрөгөөр буучихсан явж байх жишээтэй. Үүнтэй холбоотойгоор сөрөг үр дагаврууд, хэвийн үйл ажиллагааны доголдлууд бодитойгоор гарч ирсэн. Мэдээж бид хууль тогтоомжийг хэрэгжүүлэх чиглэлд тууштай, аль, аль талдаа зогсож асуудалд анхаарлаа төвлөрүүлэх нь зүйтэй. Гэхдээ бас бодит гүйцэтгэлээрээ үйл ажиллагаандаа төсөв нь зарцуулагдаж хүрэхгүй байгаа энэ байдлыг маань харгалзаад хөрөнгө оруулалтынхаа зардлын зарим хэсгийг орхилоо гэж бодоход урсгал зардлыг 5 тэрбум төгрөгөөр нь өргөн мэдүүлэх арга хэмжээ авч өгөхийг хүсье гэж ингэж хэлмээр байна.

 **Ц.Даваасүрэн:**  -Болор гишүүн тодруулъя.

 **Б.Болор:**  -Та бүхэн хууль ярьж байгаа л даа. Би та бүгдийн хэмжээнд бас хууль мэдэхгүй ч гэсэн ямар ч гэсэн төсвийг батлахдаа Улсын Их Хурал батлах байх л даа. Энэ хэмжээнд явахад эдийн засгийн хувьд боломж байхгүй л дээ. Монгол Улсын өнөөгийн эдийн засгийн хувьд энэ боломжгүй. Төсвийн байнгын хороон дээр 61 тэрбум төгрөгөөр нь батлахад бууруулаагүйгээр ингээд явах бас боломжтой. 61 тэрбумыг дахиад 20 хувиар буулгаад батлаад явуулсан ч боломжтой. Гэхдээ яах вэ гэхээр, бид нар бас ойлгоод байна шүү дээ. Ялангуяа энэ төсөв дээр Төсвийн байнгын хорооны хүмүүс чинь дахиад эргээд намар ажиллах хүмүүс шүү дээ. Тэгэхээр хэдүүлээ энэ юмаа зохицоод, яриад ямар боломж байна вэ, та бүгд бас эндээ үүнийгээ харгалзаж үзээд энэ хөрөнгийн зардал гээд 65 тэрбум төгрөг тавьчихсан байгаа. Үүнийгээ эргэж хармаар байна.

 Би юу хэлээд байна вэ гэвэл цалин, хөлс энэ юмнуудыг зайлшгүй шийдэх нь зөв байх гэдэг дээр санал нэг байгаа. Гэхдээ хөрөнгө оруулалт, эх засвар, тоног төхөөрөмж, энэ бол бүх байгууллагууд дээр адилхан л байх ёстой шүү дээ. Үүнийгээ та нар эргэж хараад. Тэгэхгүй бол энэ төсөв чинь бодитой биш байна гэдгийг л хэлээд байгаа байхгүй юу. Бодитой биш байна гэдгийг. Үүнийг хуулийн дагуу буулгах ёсгүй гээд яриад байна. Нэгэнт батлах юм чинь бид батлаад л явуулна шүү дээ. Гэхдээ өнгөрсөн жилийнх нь хэмжээнд батлаад явуулах ийм санал гаргаад явсан ч болох байгүй юу. Би юу хэлээд байна вэ гэхээр үүнийгээ та нар эргэж хараад, жаахан бодитой болгоод явмаар байна. Тэгэхгүй бол энэ 140-н хэдэн тэрбум төгрөгөөр ингэж орж ирдэг энэ асуудлыг шийдэх ямар ч боломжгүй. Зөвхөн хөрөнгийн зардал нь 65 тэрбум төгрөг гэж байгаа юм. Монгол Улсад ийм мөнгө байхгүй.

 -Бид энэ дээр яах юм бэ? Төдөн хувиар хас гэж үү?

 **Ц.Даваасүрэн:**  -Дараа нь санал байгаа шүү дээ. Санал дээр хэдүүлээ яриад явна. Одоо асуулт явж байгаа.

 **Б.Болор:**  -Тийм үү.

 **Ц.Даваасүрэн:**  -Та сая санал хэлэв үү?

 **Б.Болор:**  -Би ер нь санал маягийн юм хэлчихлээ.

 **Ц.Даваасүрэн:**  -Баярцогт гишүүн асууя.

 -Баярцогт гишүүний асуултаас өмнө манай Байнгын хорооны гишүүн Сономпил сайд маань сая Хөдөлмөрийн Гавьяаны улаан тугийн одонгоор шагнагдсан байна. Ажлын амжилт хүсэж, эрүүл энхийг ерөөе.

 **М.Сономпил:**  -Баярлалаа.

 **Ц.Даваасүрэн:**  -Баярцогт гишүүн асуултаа асууя.

 **С.Баярцогт:**  -Сономпил гишүүндээ Байнгын хорооны нийт гишүүдийн өмнөөс баяр хүргэе.

 Би Байнгын хорооны даргыг илүү сайн анхаараасай гэж хэлээд байгаа юм. Ер нь Засгийн газар бөмбөгийг Их Хурлын Төсвийн байнгын хорооны хаалганд хийчихсэн байна шүү. Би юу гэж хэлэх гэж байна вэ гэхээр аудитынхыг Засгийн газар 19 хувиар бууруулаад санал өгчихсөн байгаа юм. Аудит болохоор Их Хурал руу өргөн барихдаа 59 хувиар өсгөөд өргөн барьчхаж байгаа юм. Өмнөх жилийнхээ гүйцэтгэлээс. Тэгээд сая бид нар 3.9 тэрбумаар буулгаад, гэхдээ Засгийн газрын өгсөн саналаас дахиад 15 орчим хувиар өсгөчхөж байгаа юм.

 Улсын Их Хурлын зардлыг болохоор Засгийн газар 1 хувиар буулгаад өргөн бариад бид нар үндсэндээ сая оруулж ирсэн саналаар нь батлаад явангуут бид нар дахиад 5 хувиар өсгөчхөж байгаа юм. Одоо шүүхийнх гэсэн чинь Засгийн газар хянахдаа 13 хувиар буулгачихсан байгаа юм. Өмнөх нь 61.8, сая хязгаар өгөхдөө 53.9-өөр өгчихсөн юм байна. Тэгэхээр шүүхийнхэн маань санал оруулж ирэхдээ 143.3 гээд 231 хувь өсгөөд оруулаад ирж байгаа юм. Тэгэхээр надад шүүхийнхэн дээр ярихад маш хүнд байна. Тэнгэр газар шиг зөрүүтэй. Ойрхон зөрүүтэй байсан бол юмнуудыг нь нягтлаад ярьж болж байна л даа. Яг техник талаасаа бид нар 231 хувь өсөөд ороод ирсэн зардлыг шууд таслаад, таслаад буулгахаар та нарын төлөвлөж байсан, хийж гүйцэтгэж байсан ажлуудын хувьд их хүндрэл гараад байгаа юм. Тэгэхээр бид нар дахин, дахин хуралдаж чадахгүй, аягүй бол наадмын өдөр болчихно. Би тэгэхээр аргачлалын хувьд ерөнхий дүнгээ тохироод.

 Засгийн газрын 53.9 бол 13 хувиар бууруулсан байна. Тэр бол бидний өгсөн даалгаврын дагуу эд нар хийж байгаа шүү дээ. Бүх урсгал зардлыг 20 хувь буулга гээд. Гэтэл 61.8 байгаа дээр нь зайлшгүй гарах зардал гээд саяын аудитынх шиг нэмээд, хэд ч байдаг юм, би сайн мэдэхгүй байна л даа. Танайх бол үнэхээр том тоо тавьчихсан учраас ярихад маш хүндрэлтэй. Аудитынхан бол тавьсан тоогоо тайлбарлахад харьцангуй амар байгаа юм. Танайх үнэхээр ярихад хүнд байна. Би 141.3-аас 61.8 болтол юмыг нь хасна гэхэд ярихад хүнд байна. Чадахгүй байна шүү дээ. Тэгэхээр би ямар ч гэсэн 2014 оны гүйцэтгэл дээрээ суурилаад тэгээд тодорхой зүйлүүд нэмээд явуулахгүй бол бид нарын энэ хэлэлцүүлэг болж чадахгүй юм байна. Маш хол зөрүүтэй тоо байгаа учраас.

 **Б.Болор:**  -Нэг хязгаар тавьж өгөөд гаргачихвал яасан юм бэ?

 **С.Баярцогт:**  -Би тийм саналтай байна.

 **Ц.Даваасүрэн:**  -Санал байна.

 -Өөр саналтай гишүүн байна уу? Асуултаа таслаад санал уруу орчихъё.

 **Д.Дэмбэрэл:**  -Буцаагаад дахиж оруулж ир гэхээр бидэнд дахиад цуглах цаг байхгүй байна.

 **Ц.Даваасүрэн:**  -Байхгүй, одоо 7 дугаар сарын 20-ны үеэр нэгтгэл явагдана.

 -Дэмбэрэл гишүүн.

 **Д.Дэмбэрэл:**  -Үүнийг ярихад маш хүнд байна л даа. 61 тэрбум, 117 гээд сүүлд явж байгаад одоо бүр 20 гаруй нэмэгдээд, тэгээд одоо та нар үүнийг хэлэлцээд өг гэхэд юу гэмээр юм бэ дээ. Болдогсон бол үүнийг буцааж, бас арай Монгол Улсынхаа нөхцөл байдал, нийгэм, эдийн засаг, санхүүгийн хүндрэл, төрөөс явуулж байгаа төсөв, ялангуяа зардал их нэмэгдэж байгаа явдлыг бууруулах гэж оролдож байгааг харгалзаад, жаахан баримжаатай юм оруулж ирвэл энэ дээр юм хэлж болох байна л даа. Энэ бол бид баримжаа алдаад байна шүү дээ. Тэгээд баахан хууль гаргачихсан, тэрний орон тоо авах ёстой, тэр бүх байшин барилга, хүнээ оруулах ёстой гэсэн юм тулгаад байдаг. Нөгөөг нь бодохоор жаахан нэммээр юм шиг харагддаг. Уг нь Байнгын хороонд цаг байдаг юм бол дахиж үүнийгээ баримжаатай болгож оруулж ир гэмээр байна л даа. Бид өнгөрсөн оны гүйцэтгэлийн төвшинг нь жаахан нэмэгдүүлчихье гэлтэй биш. Сая аудитынхыг бас болж байна л даа. Бид ерөнхийдөө гаргасан шийдвэрийнхээ юмыг л оруулаад, бусад зардлыг чинь хасаад өгье гээд явуулчхаж болж байна шүү дээ. Энэ бол бидэнд тийм баримжаа алга байна шүү дээ.

 **Ц.Даваасүрэн:**  -Хуулийн хугацаатай болчхоод байгаа юм. Нэг нь санал хэл. Гэхдээ та хэд нэг юман дээр бод. Баримжаатай. Энэ чинь баримжаагүй байгаа учраас бид.

 Бид өмнө нь шийдвэр гаргахдаа Сангийн яамны танайхыг бууруулсан байсан хэмжээг чинь бас манай ажлын хэсгийн дарга Болор гишүүн энд сууж байна. Бид нар төсвийн санал хураалтаар харин ч хасагдаж байсан юмыг чинь багасгаж өгсөн шүү дээ, танайхыг. Тэгээд төсвийн хэмнэлтийн 20 хувийн асуудлыг манай Төсвийн байнгын хорооны ажлын хэсэг гаргаад Их Хурлаас шийдвэр гаргуулчихсан учраас энэ дээрээ Болор гишүүн тэгж хандахаас өөр аргагүй болчхоод байгаа юм. Тэгэхээр та нар бодитой, зайлшгүй. Үе шаттайгаар шинэчлэл хийнэ, тэрнээс биш нэг өдөр пал гээд бүгдийг шийдэхгүй. Одоо жишээлбэл, Тахарын алба ч билүү, бас л ийм юм яриад сууж байгаа юм. Шүүх, хүчний байгууллагуудын шинэчлэлтэй холбогдоолтойгоор. Үүнийг бид үе шаттайгаар явуулахгүй бол төсөв дийлэхгүй. Тэгэхээр энэ дээр бодитой, үнэхээр оролцоотой. Жишээлбэл, сая урсгал зардал дээр 5 тэрбум гээд арай чихэнд ойр дүн хэлээд байна шүү дээ. Тийм юмыг хэлээд бололцоотой бол бид ингээд шийдвэр гаргая, бололцоогүй бол хойшлуулахаас өөр аргагүй болчхоод байна.

 -Хэн нь хэлэх вэ?

 **Д.Дамдин-Од:** -Шүүхийн ерөнхий зөвлөлийн гишүүн байна. Бид нар төсвийн талаар Шүүхийн ерөнхий зөвлөлийн хуралдаанаар хэлэлцсэн юм. Тэгээд эрхэм гишүүдийн саяын тавьж байгаа асуудлыг бид бас ойлгож байна. Тэнд бас яригдаж ч байсан. Гишүүд яаж хүлээж авах вэ, Байнгын хороон дээр яаж хүлээж авах вэ гээд. Үнэхээр ийм өндөр дүн байгаа гэдгийг бид бас тэндээ ярилцсан юм. Тэгээд би ямар тайлбар хийх гэж байна вэ гэхээр энэ бас та бүхний яриад байгаа шиг хийсвэр тоо биш шүү гэдгийг би нэгдүгээрт хэлмээр байна. Бодитой юм. Үнэхээр мэдээж хэрэх тэнгэр харж байгаад тавиагүй. Хууль ярилаа гэж байна. Хууль ярихаас ч өөр арга байхгүй. Гэхдээ сая Дэмбэрэл гишүүний хэлж байгааг хүлээж авна. Үнэхээр өнөөдрийг яг бодитой гэж байгаа бол, шаардлагатай гэж байгаа нь саяын сонгон шалгаруулалтаар 43 шүүгч цоо шинээр томилогдсон. Тэгэхээр эдгээрийн цалин, тэгээд дагаж өсөх шүүхийн ажилтны шүүгчийн туслахын цалин зэрэг бол нэмэгдэхээс өөр арга байхгүй. Төсөв баталж өгөөгүй гээд тэр хүмүүсийг цалингүй суулгахгүй. Энэ бол бодитой тоо. Энэ бол 4 тэрбумаар нэмэгдэж байгаа юм.

 Харин Болор гишүүний хэлсэн, бусад гишүүдийн хэлж байгаа эргэж хараач ээ гэж байгаа дээр бид бас ярилцсан. Жишээлбэл, Засгийн газрын тогтоолоор 20 хувь бууруулаач ээ гэсэн. Тэрийг бид хүлээж авсан. Тэр байтугай Шүүхийн ерөнхий зөвлөлийн ажлын албаны орон тоог бас бууруулсан. 130-аад орон тоотой байсныг 103 болгосон гэх мэтээр бас бууруулж байгаа юмнууд байгаа. Эргэж харах юмнуудыг ч гэсэн бид нар хүлээж авч болно гэж үзэж байгаа.

 Ер нь бодитой байх шаардлагатай юм, баримжаатай байх шаардлагатай байгаа нь үе шаттайгаар хэрэгжүүлэх шаардлагатай гэдгийг бас хүлээж авч байгаа. Бид бас ярьж байгаа юм. Үнэхээр улсын хэмжээнд шүүгчийн орон тоо баталсан хуулиар бол 693 шүүгч, дээр нь Улсын дээд шүүхийн 25 шүүгчийг нэмэхээр бол 718 шүүгчтэй байхаар байгаа юм. Гэхдээ бид 200-аад шүүгчийг шууд авчихъя гэж ярихгүй байгаа юм. Ер нь төсвөө түүгээр нь хийе. Одоо сонгон шалгаруулалтаар ийм шүүгч нэмэгдчихлээ гэдгийг хэлж байна. Үүнийгээ дагаад бас ийм орон тоо нэмэгдэхээр байна гэдгээ тайлбарлаж байгаа юм.

 **Б.Наранпүрэв:**  -Дээд шүүх нэг тайлбар хийчих үү?

 Дээд шүүхийн хувьд түрүүн хэлсэн. Та бүхэн маань бас нэг зүйлийг анхаараач энэ. 2015 онд бодит гүйцэтгэлээрээ зөвхөн цалинд Дээд шүүх 3.2 тэрбум төгрөг зарцуулах ёстой юм. Одоо энэ төсвийн хязгаарт суучхаад байгаа нь 3.1 тэрбум. Бид нар цалингаа ч өгч чадахгүй, цаана нь уур, ус, дулаан, эрчим хүч болчхоод байгаа юм. Тэгэхээр Дээд шүүхийн 3.2 тэрбум төгрөгийн цалин дээр бид нар таван жил тодорхой өсөлтгүй явж ирсэн бараа, үйлчилгээний бусад зардлыг ирэх жил 20 хувьдаа бас тооцож царцаана гэж бодоход бид нарт ойролцоогоор 4.9-өөс 5 орчим тэрбум төгрөг л шаардлагатай байгаа юм. Бид нарын санал болгож байгаа дүн бол 5.5 тэрбум гэдгийг та бүхнээс хүсье.

 **Ц.Даваасүрэн:**  -Гишүүдээс санал байна уу?

 Би тэгвэл ийм томьёолол хэлье. Хамгийн хялбараар шийдье гэвэл хуулийн дагуу бууруулахгүй гээд хянаад явуулчхаж болж байна. Гэхдээ дөчин хэдэн хүн томилсон гэлээ?

 **Д.Дамдин-Од:**  -Сая 43 гэсэн.

 **Ц.Даваасүрэн:**  -Энэ 43 хүн чинь шинээр нэмэгдсэн орон тоо юм байна, тийм ээ?

 **Д.Дамдин-Од:**  -Тийм. Сонгон шалгаруулалтаар.

 **Ц.Даваасүрэн:**  -Үүнийг нь оруулаад хөрөнгө оруулалтыг хасаад тэгээд явах уу? Хөрөнгө оруулалт угаасаа шинээр оффис барихгүй гээд байгаа шүү дээ.

 -Дэмбэрэл гишүүн.

 **Д.Дэмбэрэл:**  -2014 онд авч байгаа цалингаа. Шинэ орон тоог ойлгож байна л даа. Ер нь одоогийн авч байгаа цалин 2014 оноосоо 2015 ондоо нэг хүний дундаж цалин нэмэгдэж байгаа юм уу, үгүй юм уу? Цалинг нь нэмээд, тэгээд шинэ орон тоогоо ярьж байгаа юм уу, одоогийн авч байгаа цалингаа шинэ орон тоогоороо та бүхэн төсөвлөөд явж байгаа юм уу?

 **Т.Мэндсайхан:**  -Цалингийн хэмжээг нэмээгүй. Орон тооныхоо цалинг л нэмж байгаа юм.

 **Ц.Даваасүрэн:**  -Одоо байгаа цалингаараа тооцоход? Тийм үү?

 -45 хүнийх чинь зөвхөн туслахтай нь тооцъё. Бусдыг нь хэрэггүй.

 **Д.Дамдин-Од:**  -Нэмж хэлэхэд саяын томилогдсон 43 шүүгчээс гадна, сая төсөв хийхдээ хэллээ, 45 шүүгч нэмэгдэхээр энэ 9 дүгээр сард зарлана. Тэндээс хэдэн шүүгч томилогдохыг мэдэхгүй. Үүнийг харин.

 **Ц.Даваасүрэн:**  -Тэрийгээ ирэх оны төсөвтөө оруулаад дахиад төсөв хэлэлцэхэд ярья.

 -Дэмбэрэл гишүүн үргэлжлүүлчихье.

 **Д.Дэмбэрэл:**  -Ойлголоо. Нэгдүгээрт, 2014 онд авч байгаа цалингаа тэр төвшиндөө авч байгаа юм байна. Тэгвэл 43 шинэ авах хүнээ цөөлөх арга байхгүй юу.

 **Д.Дамдин-Од:** -Ирэх онд 45 орон тоог зарлана. Тэнд олон хүн өрсөлдөнө шүү дээ. Тэндээс тэнцэх нь хэд байна вэ гэдгийг хэлж мэдэхгүй байна.

 **Ц.Даваасүрэн:**  -Энэ дээр нэмээд авчихсан байгаа нь хэд гэлээ?

 **Д.Дамдин-Од:**  -43.

 **Ц.Даваасүрэн:**  -43 гишүүнээр авчихсан байгаа юм.

 **Т.Мэндсайхан:**  -45.

 **Д.Дэмбэрэл:**  -Одоо та нар 45-аа тэвчиж чадахгүй юу?

 **Т.Мэндсайхан:**  -Их Хурлын тогтоолоор батлагдсан тоондоо хүрэхийн тулд энэ жилдээ 70 шүүгч авах ёстой юм. Одоогоор давж заалдахтайгаа 46 авчихсан байгаа. Дахиад 24-ийг аваад бид 70-н хэдийг авна. Тэгэхэд оны эцэст 486 шүүгчтэй болно. Тэгээд 2015 онд дахиад 45 шүүгчийн орон тоо аваад ингээд бид нар 2015 оны эцэс гэхэд 520 шүүгчтэй болохоор. Тэгээд цаана нь бид үндсэндээ 180 шүүгчийн орон тоо дутуу байгаа байхгүй юу. 2014 оны эцсийн байдал 486 болно. Бид нар 2015 онд дахиад 45-ыг нэмж авна гээд тооцоод.

 **Ц.Даваасүрэн:**  -Шүүхийн орон тооны асуудлыг, хуулийг эргэж харах хэрэгтэй юм байна даа.

 **Т.Мэндсайхан:**  -Орон тооны хувьд 718 орон тооноос өнөөдрийн байдлаар 400-аад хүнтэй байгаа шүү дээ. Энэ бол 2002 оны тоо.

 **Ц.Даваасүрэн:**  -Шүүхийн хуулийн өөрчлөлтийг хэдүүлээ төсөв хэлэлцэхдээ хамт хэлэлцээд явчихъя. Саяын оруулсан дээр бид нар хэтэрхий хүчний байгууллагуудын шинэчлэл гээд Тахар, шүүх, зарим байгууллагууд дээр орон тоог бодохгүй явчихсан юм билээ. Одоо жишээлбэл, Тахар дээр 500 гэж байгаа шүү дээ. Энэ зэргийг эргэж хараад, одоогийн бодитой байдлаар нь харин одоогийн нэмэгдсэн байгаа, энэ 40-н хэдийг нь тооцоод явбал яасан юм бэ?

 -Болор гишүүн.

 **Д.Дамдин-Од:**  -Даваасүрэн дарга аа, саяын нэмэгдсэн орон тоо бол ялангуяа шүүх бүрэлдэхүүн хүрэхгүй байгаа, орон тоо нь шүүх хуралдаан хийх боломжгүй байгаа тийм шүүхүүд дээр гол нь.

 **Ц.Даваасүрэн:**  -Харин, тэрийг нь. Шинээр бас жаахан нэмэгдсэн юмнуудыг бид эргэж харъя.

 -Болор гишүүн.

 **Б.Болор:**  -Харин тийм. Тэгэхээр нөхцөл байдлаа бодоод 43 хүн авчихсан байгаа юм байна шүү дээ. Тэгээд дараагийнхаа 45-ыг энэ жил авахгүй байж болохгүй юм уу гэж гишүүд яриад байна шүү дээ. Энэ бол боломжтой. Ер нь шүүгчдийнхээ тоог 500 гаруй болгох гээд байгаа юм байна. Энэ ямар тоо байдаг юм бол, би бас.

 **Ц.Даваасүрэн:**  -Тахар, шүүх хоёр дээр бид нар.

 **Б.Болор:**  -12 сая хүнтэй Бельгийн Вант улс гээд миний сургууль төгссөн газар. Тэнд шүүгч нарын тоо лав 500 биш. Би худлаа тоо хэлээд яахав, гэхдээ л 500 биш. Монгол Улс болохоор 3 сая хүнтэй, тэгээд 500 шүүгчтэй л байх гээд байна шүү дээ. Та нарын яриад байгаагаар. Одоо хуулийн дагуу гэвэл маш олон асуудал байгаа л даа. Агентлагуудын дээд хэмжээ гээд. Гэхдээ улсынхаа нөхцөл байдлыг бодоод үүнийгээ эргэж харах хэрэгтэй байх аа.

 Цалингийн асуудлыг би түрүүн хэлсэн шүү дээ. Дэмжье, бид нар дэмжээд цалин хөлс, урамшуулал, энэ юмнууд зайлшгүй байх шаардлагатай. Хөрөнгийн зардлыг хасах саналтай байна. Үүний хасаад явсан ч гэсэн танайх 61 тэрбум биш 80 гаруй хэдэн тэрбум, бас нэлээн өсөлттэй л гарч ирэх байхгүй юу.

 **Т.Мэндсайхан:**  -77 тэрбум.

 **Б.Болор:**  -Тийм учраас би тийм саналтай байна. Гишүүд яаж хийх юм бол. Тэгэхгүй ч гэсэн бид 10 дугаар сард дахиад төсөв хэлэлцэхэд энэ асуудал дахиад л босоод ирнэ. Тэгэхээр ямар нэгэн байдлаар зөвшилцөөд энэ асуудлаа бас шийдээд аль, аль талаа ойлгоод ингээд явъя гэж бодвол бид нар цалин хөлс, одоо авчихсан байгаа энэ өмнөх асуудлыг оруулаад урамшуулал, энд байгаа зардлуудыг хүлээж аваад ингээд явлаа гэхэд /миний хувийн бодол шүү/ хөрөнгийн зардал гэдгийг тэр чигээр нь хасах ийм л санал надад байна. Тэгсэн ч гэсэн энэ юу нэлээн нэмэгдэлтэй байгаад байгаа байхгүй юу.

 **Ц.Даваасүрэн:**  -Ганбаатар гишүүн.

 **С.Ганбаатар:**  -Миний байр суурь бол Засгийн газар тодорхой хэмжээгээр тооцоо, судалгаатай л орж ирсэн байж таарна шүү дээ. Засгийн газрын байр суурийг дэмжиж байгаа.

 **Ц.Даваасүрэн:**  -Ер нь бид төсөв хэлэлцэхэд бид хэлэлцүүлэг хийх ёстой. Шинээр, сая гурав, дөрөвхөн хоногийн өмнө Ерөнхийлөгчийн зарлигаар томилогдсон шүүгч нарын цалингийн орон тооны тэр зардлын асуудлыг бид шийдье. Танай төсвийг бууруулахгүйгээр шүү дээ. Бууруулахгүй гэхээр Дээд шүүхийн яриад байгаа урсгал зардлын чинь юм буурахгүй болчихно шүү дээ. Тэгээд явчихъя.

 Гишүүд ээ, ийм томьёолол байвал яах вэ? Төсвийг хуулийн дагуу бууруулахгүй байх. Шинээр нэмэгдсэн 45 шүүгчийн цалингийн сангийн асуудлыг нэмж тусгах гэсэн ийм зарчмаар шийдчихвэл ямар вэ?

 -Ганхуяг гишүүн.

 **Д.Ганхуяг:**  -Зардлыг нэмэгдүүлэхгүй гэдэг дээр нь урсгал зардлыг нь.

 **Ц.Даваасүрэн:**  -Эднийх чинь хуулиараа бууруулахгүй гэсэн заалттай юм билээ.

 **Д.Ганхуяг:**  -Тийм байх. Хөрөнгө оруулалтын арга хэмжээг бусад төрийн байгууллага шиг бууруулбал яасан юм бэ?

 **Ц.Даваасүрэн:**  -Бууруулахгүй, хасаад явчихъя.

 Хөрөнгө оруулалтын юун дээр бид төсөв хэлэлцэхэд эдийн засгийн байдалтайгаа уялдуулаад эргэж ярьцгаая. Тэгж протоколд тэмдэглээд явъя.

 -Дэмбэрэл гишүүн.

 **Д.Дэмбэрэл:**  -Томьёолол дээр санал нэмье. Ерөнхийлөгчийн шийдвэр гараад авчхаж байгаа 40-н хэдэн хүнийх нь цалинг нь өгчихье гээд. Тэгээд хөрөнгийн зардлыг бид нар тооцохдоо дахиад авах 40 гаруй хүнээ оруулаад тооцно гэж үзэж байгаа бол тэр 43 хүнтэйгээ нийцэх хэмжээний хөрөнгийн зардлыг нь үлдээгээд бусдыг нь. Тэр чинь ширээ, сандал бас. Одоо авчхаад байгаа 43 хүнийхээ хөрөнгийн зардлыг л үлдээж өгье. Тэгээд орон байрыг чинь чадахгүй байх. Та нар бас анхаар л даа. Өөр нэмэгдэх юм бол, бусад зардлуудыг нь болиод, танайх дээр 43 хүндээ ногдох хөрөнгийн зардлыг нэмж тусгаад, тэгээд чиглэлийг нь өгчихье гэе.

 **Ц.Даваасүрэн:**  -Тэгэхээр 43 хүний ширээ, сандал, компьютер, техник хэрэгслийн зардал хэд вэ?

 **Т.Мэндсайхан:**  -Байраа бид төрийн байгууллагууд дээр бид бас уялдуулаад зохицуулъя. Байр илүү байгаа.

 **Л.Баяраа:**  -Шүүхийн ерөнхий зөвлөлийн Санхүү, хөрөнгө оруулалтын газрын дарга. 45 шүүгч дээр нь 67 шүүхийн захиргааны ажилтны цалингийн сан бол 4.3.

 **Ц.Даваасүрэн:**  -Цалингийн сан яриагүй, тоног төхөөрөмж, техник хэрэгсэл, хангамжийг нь хөөгөөд байна шүү дээ. 45 хүнд? Одоо ингээд 45 хүн авахаар бас хуучин шүүгч нарыг нь цомхотгох юм уу? Энэ чинь шинээр нэмэгдэж байгаа юм уу?

 **Л.Баяраа:**  -Шинээр нэмэгдэж байгаа.

 **Ц.Даваасүрэн:**  -Одоо батлагдсан орон тоон дээр шинээр нэмэгдэж байгаа юм биз дээ?

 **Т.Мэндсайхан:**  -Даваасүрэн гишүүн ээ, нэг буруу ойлголт байна л даа. Одоо бид нар энэ ондоо 43 дээр нь 3 гээд 46 дээр сая зарлиг гарчихсан. Нэмээд 9 дүгээр сард үлдсэнийг нь авна гээд 70 орон тоотой болох юм. Энэ бол 2014 оны төсөвтөө багтсан, энэ болж байгаа юм. Суучихсан байгаа. Энэ дээр асуудал байхгүй. 2015 онд бид нар 45 шүүгч нэмж авна. Түүнийгээ дагаад хуулийн дагуу туслах, нарийн бичиг гэвэл дахиад 67, нийлээд 112 хүн авч.

 **Ц.Даваасүрэн:**  -Уучлаарай, 61 дотор чинь саяын энэ 40-н хэдэн хүнийг явж байгаа юм уу?

 **Т.Мэндсайхан:**  -Явж байгаа.

 **Ц.Даваасүрэн:**  -Явж байгаа юм байна. Гэтэл эдний эхний хагас жилийнх нь нэмэгдээд явж байгаа юм байна шүү дээ.

 **Т.Мэндсайхан:**  -Сая манайх 2.4 хасагдсан, Дээд шүүхээс 900 сая хасагдсан.

 **Ц.Даваасүрэн:**  -Ирэх жил нэмэх үү, үгүй юу гэдэг асуудал юм байна.

 **Т.Мэндсайхан:**  -Ирэх жилийнхээ юмыг л бид ярьж байгаа юм.

 **Ц.Даваасүрэн:**  -Тэгвэл тэрийг намар ярья. Ингэж шийдье. Ерөөсөө танай зардлыг бууруулахгүй байхаар шийдье. 61-ээр нь. Тэр дотроо 40-н хэдэн хүний чинь юм явж байгаа юм байна шүү дээ. Тэгээд хөрөнгө оруулалтын асуудлыг ирэх намрын чуулганаар бид нар 40-н хэдийг ирэх онд авах уу, үгүй юу гэдэг асуудлаа хэдүүлээ ирэх намрын чуулганаар яриад явъя.

 **Л.Баяраа:**  -Сая авч байгаа, энэ оны хүлээгдэж буй гүйцэтгэлээр 486 шүүгч гэдэг маань тэр 43 нь дотор нь явж байгаа, дахиад шинээр зарлах шүүгчийн цалин ч явж байгаа юм. 45 шүүгч, дээр нь шүүхийн захиргааны 67 ажилтан авах зардлыг би тооцоод гаргаад нэмээд өгчихөж болж байна. Тэгэхээр хөрөнгө оруулалтын зардлыг Төсвийн байнгын хорооноос.

 **Ц.Даваасүрэн:**  -Тэрийгээ бид нар намрын чуулганаар төсөв хэлэлцэх үед тэр асуудлаа эргээд ярья. Ер нь одоо бид бууруулахгүй баталчхаар бас тэрэнд чинь зохицуулагдаж байж ч магадгүй. Яагаад гэвэл танайхыг чинь энд бууруулчихсан санал оруулаад ирсэн байгаа шүү дээ. Тэрийг бууруулахгүй байхаар шийдье.

 Саналын томьёолол:

 Улсын Их Хурлын гишүүн Даваасүрэн, Дэмбэрэл, Ганбаатар, Болор, Баярцогт нарын саналаар Шүүхийн ерөнхий зөвлөлийн 2015 оны төсвийн төсөлд дараах саналын томьёоллыг оруулж байна.

 Шүүхийн тухай хуульд заасны дагуу шүүхийн байгууллагын төсвийг өмнөх оны хэмжээнээс бууруулахгүй байх гэж 28.5-д заасны дагуу Шүүхийн ерөнхий зөвлөлийн 2015 оны төсвийг өмнөх оны төсвөөс бууруулахгүй байх зарчмыг баримталж зөвшөөрсүгэй гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү. 61-ээр гэсэн үг. Сангийн яамны хянасныг бууруулахгүй байхаар.

 Зөвшөөрсөн 8

 Татгалзсан 2

 Бүгд 10

 Ирэх жилийнхийг чинь 2015 оны төсөв хэлэлцэхэд ярья гэж тогтлоо.

 **С.Баярцогт:** -Миний ярьж байгаагаар бол 4.3 бол том тоо. Дараа нь бид нар багцлаад ороод ирсэн хойно нь тэртэй тэргүй 45 шүүгч авах болох тийм том тоо урсгалаас гарна гээд, шууд урсгалаар. Уг нь сайн тайлбарласан бол.

 **Ц.Даваасүрэн:**  -Баярцогт гишүүн ээ, ингээд байгаа шүү дээ. Эднийхийг бууруулчихсан байгаа шүү дээ. Тэгэхээр тэрийг нь бууруулахгүй байя гэж байгаа байхгүй юу. Тэгэхээр чинь, 61, энэ хоёрын хооронд 10-н хэдэн хувийн зөрүү гарч байгаа юм. Тэр зөрүүндээ зохицуулж болно шүү дээ.

 **С.Баярцогт:**  -10 хувийн зөрүү бол Засгийн газар харж байгаад л 20 хувь бууруул гэсэн дээр үндэслээд бууруулах юм биш үү?

 **Ц.Даваасүрэн:**  -Тийм. 8 тэрбумаар бууруулчихсан байгаа байхгүй юу. Тэгэхээр 8 тэрбумаар бууруулахгүй гэж бид баталж өгч байна шүү дээ. Тэр 8 тэрбум дотроо зохицуулах гээд үз гэсэн тийм шийдвэрийг бид гаргаж байгаа байхгүй юу. Танай төсвийг 8 тэрбумаар бууруулахгүй. Тэгэхээр 8 тэрбум дотроо ирэх 40-н хэдэн хүнийхээ асуудлыг шийдээч ээ гэдэг тийм л саналыг бид оруулж байна шүү дээ.

 Бид нар 2015 оны төсвийн хязгаарыг танайд 8 тэрбум төгрөгөөр нэмэгдүүлж өглөө гэсэн үг байхгүй юу. Тэрийг бууруулахаа больё гэж.

 Үүгээр өнөөдрийн Байнгын хорооны хуралдаан өндөрлөж байна. Шүүхийн ерөнхий зөвлөлийн 2015 оны төсвийн төслийг хэлэлцэж дууслаа.

 **Соронзон хальснаас буулгасан:**

ПРОТОКОЛЫН АЛБАНЫ ШИНЖЭЭЧ

 Б.БАТГЭРЭЛ